Kilang Teh Ini Diubahsuai Menjadi Sebuah Apartment Yang Cantik

Tiada yang mustahil jika ada kemahuan. Bagi apartment ini yang terletak di New South Wales, Australia, bangunan yang asalnya sebuah kilang teh pada tahun 1920an ini tidak menjadi penghalang untuk direka semula untuk dijadikan sebuah apartment yang cantik.

Bangunan Edwards & Co ini pada awalnya disewa oleh sebuah syarikat agensi pengiklanan. Josephine Hurley, arkitek untuk apartment ini dilantik untuk mengubah ruang sebesar 300 meter persegi menjadi sebuah apartment dua tingkat untuk dua tingkat teratas bangunan ini.

Bahagian luar bangunan ini tidak langsung diganggu. Rekaan melengkung tingkap yang besar pada bangunan ini membolehkan banyak natural light menerangi apartment ini di waktu pagi. Palet warna yang digunakan seperti putih, kelabu lembut dan warna kayu yang dipilih menjadikan apartmen ini nampak sangat selesa dan tenang.

Rekaan batu bata dibiarkan dan menjadi sebahagian design apartment ini disamping menambah character rumah ini secara tidak langsung. Untuk menambah feel ‘kilang’ pada rumah ini, Josephine menambah paip pada dinding sebagai hiasan deco lampu.

Memang cantik finishing rumah ini. Elemen lama dan moden digabung dengan baik. Mungkin rumah ini boleh jadi inspirasi jika anda berminat untuk takeover mana-mana kilang di tempat anda.


Kilang Western Digital Petaling Jaya Bakal Ditutup Selepas 20 Tahun Beroperasi

Nampaknya selepas 20 tahun beroperasi di Kelana Jaya menghasilkan cakera keras, Western Digital mengumumkan bakal menutup kilang mereka pada penghujung tahun hadapan.

Difahamkan penutup kilang ini dibuat selepas Western Digital berpihak untuk mengeluarkan lebih banyak produk berasaskan SSD dan NAND Flash berbanding HDD dimana kilang Western Digital Kelana Jaya merupakan pengeluar HDD.

Penutupan kilang ini juga bakal memberi peluang buat Western Digital menambahkan lagi rangkaian pengeluaran SSD di kilang Western Digital yang bertapak di Pulau Pinang.

Untuk pengetahuan anda, Malaysia merupakan negara terawal yang terlibat dengan penghasilan cakera keras Western Digital dimana syarikat ini turut mempunyai dua buah lagi kilang di Johor dan juga Sarawak.


Kim Jong Un Arahkan Rakyat Korea Utara Yang Kebuluran Untuk Kurangkan Makan Selama Tiga Tahun

Kim Jong Un telah mengeluarkan arahan kepada rakyat Korea Utara untuk mengurangkan makan selama tiga tahun akan datang. Perkara ini terjadi akibat penutupan sempadan di antara Korea Utara dan China sejak tahun lalu akibat wabak COVID-19 dan telah memberi kesan kepada bekalan makanan yang berkurangan, menurut Mirror.

Untuk pengetahuan anda, arahan ini hadir di tengah-tengah situasi di mana rakyat Korea Utara sedang berperang dengan kebuluran dan memerlukan masa yang panjang kerana bekalan makanan negara semakin berkurang. Arahan ini akan dikuatkuasakan sehingga 2025 dengan China dijangka tidak akan membuka sempadan dalam masa terdekat.

Salah seorang rakyat Korea Utara yang bimbang dengan situasi semasa memberitahu Radio Free Asia bahawa dia khuatir tidak ramai rakyat Korea Utara yang mampu bertahan. “Dua minggu lalu, mereka memberitahu dalam mesyuarat dengan unit pemerhati kejiranan bahawa tempoh kecemasan makanan kami akan berterusan sehingga 2025,” katanya sambil menambah bahawa pembukaan sempadan di antara China dan Korea Utara dalam masa terdekat adalah sangat tipis.

“Situasi makanan sekarang sudah jelas [berada pada tahap] kecemasan, dan rakyat sedang bergelut dengan kekurangan [makanan]. Apabila pihak berkuasa memberitahu mereka bahawa mereka perlu berjimat dan mengambil sedikit makanan sehingga 2025…mereka tidak boleh berbuat apa-apa selain merasa sangat putus asa.

“Tidak percaya dan rasa benci [kepada] pihak berkuasa sedang berleluasa dalam kalangan penduduk kerana pada mesyuarat itu mereka berkata kita harus mengurangkan jumlah makanan yang kita makan dan perlu mengikat perut lebih lama daripada sebelumnya. Memberitahu kami untuk menahan sehingga 2025 adalah sama dengan memberitahu kami untuk mati kelaparan.”

Dunia telah mengetahui sejak sekian lama bahawa kekurangan makanan adalah perkara biasa di Korea Utara, namun wabak COVID-19 telah memburukkan lagi keadaan. Harga makanan kini dilaporkan telah melambung tinggi di bawah pemerintahan Kim Jong Un kerana mereka terpaksa bergantung harap pada makanan yang mereka sendiri hasilkan, yang dianggap tidaklah seberapa.

Pertubuhan Bangsa-Bangsa Bersatu percaya Korea Utara dilanda kekurangan makanan kira-kira 860,000 tan atau kira-kira dua bulan. Pertubuhan Makanan dan Pertanian PBB baru-baru ini mendedahkan dalam laporan bahawa kira-kira 40 peratus penduduk negara itu kekurangan zat makanan.

Kerajaan beri kedutaan Korea Utara masa 48 jam untuk keluar dari Malaysia. Untuk bacaan lanjut, klik pautan di bawah.

Kerajaan Beri Kedutaan Korea Utara Masa 48 Jam Untuk Keluar Dari Malaysia

Mampukah Korea Utara Hantar Peluru Berpandu Ke Malaysia? Ini Jawapannya

Hubungan Malaysia Dan Korea Utara, Kuasa Diplomasi Yang Ramai Belum Faham


50% ‘Casing’ iPhone Hasil Buatan India Dilaporkan Gagal Melepasi Kawalan Kualiti Apple

Seperti kita sedia maklum, Apple sangat menitik beratkan kualiti setiap barangan yang ingin ditawarkan. Negara kita sendiri sebelum ini berjaya terpilih menjadi pengeluar rasmi produk Apple iaitu Mac mini baharu dan juga Mac Studio.

Apple pada ketika ini sedang memberi fokus kepada pengeluaran telefon pintarnya iaitu siri iPhone 15 kerana bakal dilancarkan pada tahun ini. Bagaimanapun, syarikat gergasi itu dilaporkan menghadapi kesukaran dalam memindahkan pengeluaran iPhone daripada China ke India.

Laporan baharu mengatakan hanya sekitar 50% casing iPhone yang dihasilkan di India tidak menepati kualiti Apple. Di samping itu, kelajuan pengeluaran juga dikatakan menghadapi cabaran di India berbanding dengan di China yang sering menghasilkan pengeluaran dengan pantas dan menepati tarikh yang ditetapkan oleh Apple.

Malah, kadang-kala pengeluaran di China dapat diselesaikan dengan lebih awal berbanding dengan tarikh yang ditetapkan. Terdapat juga sejumlah cabaran lain yang dihadapi termasuklah logistik dan lain-lain dalam pengeluaran Apple di luar China.

Apple dikatakan kini menfokuskan kepada pelan jangka masa panjang dalam menambah-baik pengeluaran di India. Setakat ini, pihak Apple cuba menyelesaikan masalah yang dihadapi dalam masa yang sama cuba menyesuaikan diri dengan operasi di India.


Kim Jong Un Dakwa K-Pop Umpama Kanser, Boleh Beri Ancaman Kepada Anak Muda

Pemimpin Korea Utara Kim Jong Un menyebut K-Pop sebagai kanser dan menyifatkannya sebagai ancaman kepada anak muda di negaranya. Kenyataan itu dibuat oleh Kim Jong-un ketika berkempen menentang genre muzik yang berasal dari Korea Selatan.

Melalui media Korea Utara, Kim menyatakan bahawa generasi muda di negaranya telah meniru budaya jiran dan musuh mereka, Korea Selatan. Menurut Kim, gaya rambut, gaya bercakap, cara berpakaian, dan tingkah laku anak muda Korea Utara “diracuni” oleh Korea Selatan.

Kim menegaskan bahawa jika mereka membiarkan keadaan ini berlanjutan, Korea Utara akan runtuh seperti “dinding lembab”, lapor The New York Times.

Sumber Korea Utara memberitahu media asing bahawa Kim Jong-un kini sedang sibuk menerapkan dasar baharu bagi mengatasi pengaruh budaya asing.

Sebelum ini, The Vocket melaporkan bahawa Kim Jong-un telah melarang rakyatnya memakai seluar jeans ketat dengan gaya rambut barat.

Dia dilaporkan takut dengan pengaruh barat yang “meresap” ke dalam orang muda di negara Korea Utara, di mana katanya ia mampu menjatuhkan rejim Korea Utara.

The New York Times melaporkan bahawa Korea Utara meluluskan undang-undang baru Disember tahun lalu yang membolehkan hukuman 15 tahun dijatuhkan ke atas seseorang kerana menonton hiburan dari Korea Selatan.

Manakala baru-baru ini, rejim Kim Jong-un telah menjatuhkan hukuman mati seorang lelaki di hadapan 500 orang, termasuk keluarganya sendiri. Lelaki itu dihukum mati kerana menjual filem dan muzik dari Korea Selatan.

Kim Jong Un larang pakai seluar jeans ketat, dakwa fesyen mampu jatuhkan rejim Komunis. Klik pautan di bawah untuk membaca.

Kim Jong Un Larang Pakai Seluar Jeans Ketat, Dakwa Fesyen Mampu Jatuhkan Rejim Komunis

Kim Jong Un Hukum Bunuh Pegawai Korea Utara Kerana Beli Produk Murah ‘Made In China’

Kim Jong Un Perintah Anjing Peliharaan Ditangkap Dan Diserahkan Kepada Restoran Untuk Dimasak


Kim Jong-un Dilaporkan Bersembunyi Kerana Takut Dijangkiti Wabak COVID-19

Kim Jong-un, pemimpin tertinggi Korea Utara dilaporkan bersembunyi dari orang ramai kerana takut dijangkiti wabak COVID-19 selepas pengawal peribadinya disyaki mengidap wabak yang telah 3 juta orang di seluruh dunia.

Dia sebelum itu dilaporkan menghilangkan diri apabila gagal untuk hadir bagi meraikan ulang tahun mendiang datuknya, Kim Il-sung – pengasa Korea Utara – pada 15 April yang lalu.

Spekulasi yang timbul sewaktu ketiadaan beliau adalah Kim dilaporkan sakit parah selepas menjalani pembedahan jantung. Terdapat juga spekulasi lain yang menyatakan bahawa pemimpin muda ini telah meninggal dunia.

Namun terbaharu, sumber terdekat dengan Korea Utara telah memberitahu sebuah akhbar Korea Selatan, JoongAng Ilbo; “Kim hilang dari pandangan umum kerana ada masalah dalam Komando Pengawal Tertinggi yang ditugaskan untuk menjaga pemimpin tertinggi Korea Utara.”

Sumber itu merujuk bahawa terdapat kes COVID-19 di kalangan anggota pasukan pengawal peribadi Kim yang ditugaskan untuk menjaga pemimpin tersebut.  Disebabkan itu, Kim mengambil keputusan untuk meninggalkan Pyongyang dalam usaha untuk melarikan diri dari wabak COVID-19 yang berlegar di sekitar pengawal peribadinya, lapor media Korea Selatan.

Negara yang terkenal dengan sifat berahsia ini telah menjadikan isu kehilangan Kim sebagai misteri dan setakat ini belum ada lagi yang dapat memastikan di mana Kim berada dan bagaimana keadaan beliau.

Semalam, New York Post melaporkan bahawa Kim telah mengirim surat kepada pekerja pembangunan yang bertanggungjawab membina tapak pelancongan baharu di Wonsan. Laporan ini telah diedarkan secara meluas oleh pasukan media Korea Utara bagi membuktikan bahawa Kim masih hidup dan tidak mempunyai apa-apa masalah.

Dalam masa yang sama, Daily Mail turut melaporkan bahawa diktator muda Korea Utara tersebut telah menghantar surat kepada Presiden Afrika Selatan. Ia menulis surat kepada Presiden Ramaphosa untuk menyatakan bahawa ikatan kedua-dua negara – Afrika Selatan dan Korea Utara – ‘semakin kuat’.

Kim kali terakhir dilihat di depan umum pada 11 April lalu ketika dia mengambil bahagian dalam pertemuan Biro Politik Jawatankuasa Pusat Parti Buruh Korea.

Di tengah spekulasi mengenai tahap kesihatan Kim Jong-un, penasihat dasar luar Presiden Korea Selatan Moon Jae-in, Chung-in Moon, mengesahkan bahawa pemimpin Korea Utara itu masih hidup.

“Kedudukan pemerintah kita kuat. Kim Jong-un masih hidup dan sihat,” katanya kepada Fox News pada hari Ahad.

Untuk bacaan lanjut mengenai Kim Jong Un, klik pautan di bawah.

Nafi Laporan Amerika Syarikat, Korea Selatan Dakwa Kim Jong-un Masih Hidup

Pakar Semenanjung Korea Percaya Kim Jong Un Telah Meninggal Dunia

Calon Pemimpin Korea Utara, Kim Yo Jong Dinilai ‘Lebih Kejam’ Daripada Kim Jong-un


Kim Jong Un Dilaporkan Koma Selepas Kongsi Kuasa Dengan Adiknya

Pemimpin Tertinggi Korea Utara Kim Jong Un dilaporkan berada dalam situasi koma, kata seorang bekas pegawai Korea Selatan di tengah-tengah laporan bahawa Kim Jong Un telah berkongsi separuh dari kuasa pemerintahan dengan adiknya, Kim Yo Jong.

Chang Song-min, bekas pembantu mendiang Presiden Korea Selatan Kim Dae-jung, mendakwa Kim Jong Un sakit parah dan disebabkan itu dia jarang muncul di khalayak ramai tahun ini.

“Saya rasa dia berada dalam keadaan koma, tetapi hidupnya belum berakhir,” katanya kepada media Korea Selatan, yang dipetik dari New York Post. Dia juga menambah bahawa adik perempuan Kim Jong Un, Kim Yo Jong, bersedia untuk membantunya memimpin Korea Utara.

“Perubahan tampuk pimpinan yang lengkap belum dibentuk, jadi nama Kim Yo Jong diusulkan kerana kekosongan itu tidak boleh berlaku untuk waktu yang lama,” katanya.

Kenyataannya dibuat setelah agen risikan Korea Selatan mendedahkan bahawa Kim Yo Jong, 33, kini menjadi “orang kedua de facto” di Korea Utara, walaupun belum dilantik secara sah sebagai penggantinya.

Dalam pertemuan tertutup dengan penggubal undang-undang, Perkhidmatan Perisikan Nasional Korea Selatan mengatakan peralihan kuasa itu bertujuan untuk “meringankan (Kim Jong Un) dari tekanan dan menghindari kesilapan jika polisi gagal,” lapor agensi berita Yonhap.

Kim Jong Un hanya dilihat di khalayak ramai beberapa kali tahun ini, mencetuskan khabar angin mengenai keadaan kesihatannya. Pada bulan April, dia dikhabarkan telah meninggal dunia kerana pembedahan jantungnya gagal, namun beberapa hari kemudian dia muncul di khalayak ramai.

Terdahulu, Kim Jong Un telah dilaporkan menjatuhkan hukuman mati terhadap empat pegawai atasan selepas mereka melanggan pelajar kolej ‘kegemaran’ beliau. Klik pautan di bawah untuk membaca.

Akibat Langgan Pelajar Kolej ‘Kegemaran’ Kim Jong Un, Empat Pegawai Atasan Dihukum Mati

Kim Jong Un Perintah Anjing Peliharaan Ditangkap Dan Diserahkan Kepada Restoran Untuk Dimasak


Kim Jong-un Hantar Surat Untuk Hiburkan Rakyat Korea Selatan Yang Diserang COVID-19

Korea Selatan dan Korea Utara dahulu terkenal dengan perseteruan yang lama di antara dua negara, namun kini mereka boleh berjenaka sesama sendiri.

Diktator muda Korea Utara, Kim Jong-un telah mengirim surat kepada Presiden Korea Selatan Moon Jae-in bertujuan untuk menghiburkan rakyat Korea Selatan yang dilanda wabak coronavirus.

Korea Selatan telah mencatat kes sebanyak 6,088, manakala jumlah orang yang meninggal dunia akibat wabak ini adalah 36 orang. Menjadikan mereka sebagai negara kedua tertinggi penyumbang kepada pesakit coronavirus selepas China.Di dalam suratnya, Kim Jong-un telah cuba menghiburkan rakyat Korea Selatan dengan menyatakan bahawa Korea Utara sedang berusaha mencari jalan untuk melawan wabak ini.

Kim turut menyampaikan harapan agar Korea Selatan sentiasa tenang dan mampu untuk mengatasi masalah ini. Kim juga menyatakan keprihatinan beliau pada kesihatan rakan sejawatnya, Moon Jae-in, lapor Yoon Do-han, jurucakap Moon seperti dipetik oleh Mirror.

Sesetengah pakar melihat situasi ini adalah antara salah satu usaha Korea Utara untuk kembali berbaik dengan jiran mereka Korea Selatan selepas musuh mereka, Amerika Syarikat telah melancarkan sekatan ekonomi kepada Pyongyang.

Untuk rekod, Korea Utara masih belum mencatatkan apa-apa kes penyebaran wabak coronavirus di sana – sesuatu yang mencurigakan. Namun mereka telah menutup sempadan dengan dunia luar dan meletakkan para diplomat di dalam kawasan kuarantin.

The Vocket pernah melaporkan bahawa sebelum ini bahawa Pyongyang telah bertindak membunuh seorang rakyatnya selepas diuji positif coronavirus. Dalam laporan lain juga, Korea Utara dilaporkan telah menembak mati seorang pegawai kerajaan yang melanggar perintah kuarantin kerana berkunjung ke ruang mandi awam.

Baca pautan lain bagi mengetahui bagaimana cara Korea Utara menangani isu coronavirus. Klik pautan di bawah untuk lebih lanjut.

Pegawai Tinggi Korea Utara Ditembak Mati Selepas Keluar Dari Pusat Kuarantin Coronavirus Tanpa Kebenaran

Korea Utara Jatuhkan Hukuman Mati Jika Rakyatnya Dijangkiti Wabak Coronavirus?


‘Kehilangan’ Kim Jong-un Selepas Pembedahan Timbulkan Tanda Tanya Buat Orang Ramai

Di saat pemimpin negara tampil meluahkan kegusaran dan saranan mengenai wabak COVID-19 yang semakin menular, kelibat Kim Jong-un dikatakan ‘hilang’ daripada media sejak seminggu lalu selepas menjalani pembedahan.

Ketiadaan laporan terbaru mengenai keadaan kesihatan atau kelibat beliau sekaligus membuatkan orang ramai tertanya-tanya mengenai pemimpin Korea Utara ini.

Sebagai rekod, Kim Jong-un kali terakhir tampil di media rasmi Korea Utara pada 11 April. Beliau yang sebelum ini aktif menghadiri sambutan paling meriah buat negara itu sempena kelahiran pengasas Kim Il Sung juga tidak kelihatan pada 15 April lalu.

BREAKING: The US is monitoring intelligence that North Korean leader Kim Jong Un is in grave danger after surgery, according to a US official https://t.co/5QqfOZHTeK

Melalui laporan daripada The Daily NK, Jong-un kini dalam proses pemulihan selepas menjalani pembedahan di sebuah resort di timur laut negara itu. Difahamkan gaya kehidupan beliau yang kuat merokok, obes dan terlalu kuat bekerja antara yang turut menjadi punca.

Setakat ini masih belum terdapat sebarang laporan rasmi mengenai keadaan kesihatan Kim Jong-un manakala pihak Korea Utara seolah merahsiakan perkara ini daripada media luar.

Pada bulan lalu, Kim Jong-un telah menghantar surat untuk menghiburkan rakyat Korea Selatan yang diserang COVID-19.

Kim Jong-un Hantar Surat Untuk Hiburkan Rakyat Korea Selatan Yang Diserang COVID-19

Kit Ujian Dengan Ketepatan Seratus Peratus Dari Korea Selatan Bakal Digunakan Kesan COVID-19


Kim Jong Un Hukum Bunuh Pegawai Korea Utara Kerana Beli Produk Murah ‘Made In China’

Ketegasan pemimpin Korea Utara Kim Jong Un kembali menjadi laporan berita antarabangsa. Terbaharu, Kim dilaporkan menjatuhkan hukuman mati kepada pegawainya kerana membeli produk perubatan murah dari China, lapor The Mirror.

Kes ini bermula ketika Kim Jong Un mempersiapkan sebidang tanah untuk dibangunkan menjadi Hospital Umum Pyongyang pada bulan Mac tahun lalu. Kim mengarahkan agar kemudahan itu dibina dalam masa enam bulan.

Namun, sehingga ke tarikh akhir pembinaan hospital terbabit, tempat itu belum lagi dibuka secara rasmi kerana disyaki peralatan perubatan masih lagi tidak sampai. Sekarang, pegawai yang bertanggungjawab mesti menanggung nyawanya kerana mengabaikan arahan Kim Jong Un.

Berdasarkan laporan Yahoo News, Kim Jon Un mahu hospital itu dilengkapi dengan peralatan perubatan dari Eropah. Namun, pegawai tersebut, yang tidak dikenali, dikatakan telah mengusulkan rancangan alternatif untuk mengimport alat perubatan yang lebih murah dari China.

Kim Jon Un yang tahu mengenai pembelian itu tidak dapat menyembunyikan perasaan marahnya dan bertindak menjatuhkan hukuman bunuh terhadap pegawai tersebut.

Dilaporkan oleh Daily Mail, pegawai tersebut adalah timbalan pengarah di Kementerian Luar Negeri Korea Utara. Pegawai itu, yang berusia 50-an, bertanggungjawab dalam urusan eksport dan import Korea Utara.

Difahamkan, selain menjatuhkan hukuman mati terhadap pegawai terbabit, eksekutif dari kementerian kesihatan juga disingkirkan. Kim, yang menghabiskan masa kecilnya di Switzerland, percaya bahawa alat buatan Eropah lebih baik dari segi kualitinya berbanding China.

Oleh itu, Parti Buruh Korea mengganggarkan bajet yang besar untuk memenuhi kehendak pemimpin tertinggi mereka, dalam masa yang sama mereka juga berjuang dengan sekatan antarabangsa dan juga pendedahan terhadap wabak COVID-19.

Cadangan untuk menggunakan barang dari China yang bukan hanya murah tetapi juga lebih mudah untuk diimport. Namun, kontrak itu dikatakan telah ditandatangani oleh pegawai tersebut sebelum Kim Jong Un menyetujuinya.

Untuk rekod, pada awal bulan ini, Korea Utara dalam laporan terbarunya kepada Pertubuhan Kesihatan Sedunia (WHO), mengulangi bahawa negara itu tidak menemukan apa-apa kes jangkitan wabak COVID-19.

Kim Jong Un perintah anjing peliharaan ditangkap dan diserahkan kepada restoran untuk dimasak. Klik pautan di bawah untuk membaca.

Kim Jong Un Perintah Anjing Peliharaan Ditangkap Dan Diserahkan Kepada Restoran Untuk Dimasak

Padah Langgar SOP COVID-19 Di Korea Utara, Pegawai Dihukum Mati Oleh Kim Jong Un

‘Kesal’ Tembak Dan Bakar Warganegara Korea Selatan, Kim Jong Un Minta Maaf


Kim Jong Un Larang Pakai Seluar Jeans Ketat, Dakwa Fesyen Mampu Jatuhkan Rejim Komunis

Pemimpin diktator Korea Utara, Kim Jong Un difahamkan telah melarang penggunaan seluar jeans ketat dalam usaha terbaharunya bagi mengawal orang muda di negara terbabit daripada terpengaruh dengan budaya barat yang mampu menghancurkan rejimnya, lapor The Sun.

Dia yang sebelum ini telah memutuskan bahawa mereka yang berpakaian atau mengenakan gaya fesyen yang pelik akan dihantar ke kem buruh. Manakala gaya rambut yang lain daripada yang lain dan seluar jeans ketat dengan corak koyak di lutut adalah tanda gaya hidup kapitalis, katanya.

The Sun yang memetik laporan media Korea Utara mendakwa bahawa Parti Pekerja telah mengeluarkan arahan secara senyap agar fesyen atau barang-barang seperti itu dielakkan daripada diguna kerana mampu untuk meruntuhkan sifat kenegaraan.

“Sejarah mengajar kita pelajaran penting bahawa sebuah negara mampu menjadi rentan dan akhirnya runtuh seperti tembok yang lembap tanpa mengira kekuatan ekonomi dan pertahanannya jika kita tidak berpegang pada gaya hidup kita sendiri.

“Kita harus berhati-hati dengan gaya hidup kapitalis dan berjuang untuk menyingkirkannya,” lapor kenyataan terbabit.

Difahamkan bahawa rambut yang diwarnakan dan bertindik di mana-mana anggota badan juga tidak boleh diterima. Kim juga menitikberatkan gaya rambut sederhana dan melarang sebarang gaya rambut yang ‘tidak sosialis’.

Dalam perkembangan yang lain, para penganalisis menuduh Korea Utara mempunyai lebih dari 60 peluru berpandu jenis nuklear. Presiden Amerika Syarikat, Joe Biden mengatakan bahawa program nuklear Korea Utara adalah “ancaman serius terhadap keselamatan Amerika dan keselamatan dunia”.

Kim Jong Un hukum bunuh pegawai Korea Utara kerana beli produk murah ‘Made in China’. Klik pautan di bawah untuk membaca.

Kim Jong Un Hukum Bunuh Pegawai Korea Utara Kerana Beli Produk Murah ‘Made In China’


Kim Jong Un Perintah Anjing Peliharaan Ditangkap Dan Diserahkan Kepada Restoran Untuk Dimasak

Pemimpin Korea Utara Kim Jong Un sekali lagi menjadi tumpuan setelah dia memerintahkan agar anjing peliharaan ditangkap dan diserahkan ke restoran untuk dimasak.

Langkah Kim dipercayai bertujuan untuk mengurangkan rasa tidak puas hati masyarakat di tengah-tengah situasi ekonomi yang tidak menentu dengan krisis kekurangan makanan sedang melanda Korea Utara.

Anjing di Korea Utara kebanyakannya di pelihara oleh golongan elit di sana – pegawai kerajaan yang kaya dan individu berpengaruh di Pyongyang. Anjing turut disebut sebagai simbol yang dibawa oleh dunia barat dan rakyat di sana hanya dibenarkan memelihara babi atau binatang ternakan lain.

Pada bulan Julai lalu, Kim Jong Un mengeluarkan larangan memelihara haiwan kesayangan. Baginya ia adalah budaya kaum borjuis. Pihak berkuasa Korea Utara juga dikerah untuk menangkap anjing peliharaan dan dijual kepada pihak zoo negara.

Sumber lain pula menyatakan bahawa anjing tersebut akan diserahkan kepada restoran yang memasak hidangan daging anjing. Ia adalah hidangan yang popular di China dan Korea Utara.

Walaupun langkah ini dikutuk oleh masyarakat Korea Utara, namun langkah ini dipuji oleh golongan elit Korea Utara dan kebanyakan daripada mereka menyatakan bahawa ia adalah salah satu usaha Kim untuk menjauhkan negara dari nilai-nilai barat.

Terdahulu, Kim Jong Un telah mengarahkan empat pegawainya dihukum mati disebabkan melanggan pelajar kolej ‘kegemarannya’. Klik pautan di bawah untuk membaca.

Akibat Langgan Pelajar Kolej ‘Kegemaran’ Kim Jong Un, Empat Pegawai Atasan Dihukum Mati

Pakar Semenanjung Korea Percaya Kim Jong Un Telah Meninggal Dunia


Kim Jong-un Tersenyum Buat Kemunculan Pertama Selepas 3 Minggu ‘Hilang’

Kemunculan semula Kim Jong-un di sebuah majlis di Korea Utara akhirnya menamatkan spekulasi yang beliau sudah meninggal dunia.

Selepas 20 hari ‘hilang’, beliau hadir ke sebuah majlis pembukaan sebuah kilang baja di Sunchon dan gambar beliau memotong riben dan bermesra dengan rakyat telah dirakam oleh agensi kerajaan Korea Utara dan dikongsikan ke seluruh dunia.

Kim dilihat tersenyum dan membuat rondaan di fasiliti kilang berkenaan. Pun begitu, kesahihan sama ada benar gambar ini dirakam pada 1 Mei yang lalu masih menjadi tanda tanya.

North Korea's Kim Jong Un reportedly appears in public amid rampant health rumorshttps://t.co/xRXqbitejB pic.twitter.com/0P4ctKSCSJ

Spekulasi berkenaan kesihatan Kim yang merosot telah bermula pada 15 April apabila beliau gagal hadir ke sambutan perayaan ulang tahun kematian Kim Il Sung, pengasas Korea Utara. Perayaan ini adalah satu sambutan yang penting dan biasanya Kim akan melawat makan datuknya pada tarikh tersebut.

Kemunculan terakhir Kim adalah pada 11 April yang lalu ketika beliau mempengerusikan mesyuarat Parti Pekerja. Pada 21 April, maka bermulalah khabar angin yang beliau sudah meninggal dunia dan kerajaan Korea Utara sedang menyembunyikan perkara tersebut.

Khabar angin berkenaan seterusnya membincangkan siapa yang bakal menggantikan Kim selepas kematiannya. Nama adik Kim, Kim Yo-jong naik dan dikhabarkan calon paling layak untuk menggantikan Kim.

Kemunculan Kim ini menamatkan segala spekulasi yang timbul. Ada juga teori mengatakan sebab utama beliau tidak menghadiri majlis tahunan pada 15 April yang lalu adalah sebagai langkah berjaga-jaga daripada pandemik COVID-19.

I, for one, am glad to see he is back, and well! https://t.co/mIWVeRMnOJ

— Donald J. Trump (@realDonaldTrump) May 2, 2020

Menerusi kenyataan di Twitter, Presiden Amerika Syarikat, Donald Trump berkata beliau ‘gembira’ melihat Kim masih hidup dan sihat.

Ini bukanlah pertama kali Kim hilang di mata masyarakat umum. Pada tahun 2014, Kim tidk dilihat membuat kemunculan selama 40 hari. Beliau muncul kembali 40 hari kemudian bertongkat dan masalah lutut menjadi sebab utama beliau tidak muncul di khayalak ramai.

Korea Utara adalah sebuah negara yang sangat berahsia dengan dunia perihal apa sahaja yang berlaku di dalam negaranya. Disebabkan itu sukar untuk mendapatkan sebarang berita sahih daripada negara tersebut dan segalanya perlu diumumkan oleh kerajaan Korea Utara terlebih dahulu.

Namun ada juga yang masih meragui kesahihan gambar terbaru Kim ini. Sehinggalah beliau membuat kemunculan di luar Korea Utara, baru masyarakat dunia akan percaya yang beliau sebenarnya masih hidup.

Ini beberapa berita lain yang berkaitan Kim Jong-un sepanjang tempoh ‘hilang’ beliau. Baca lagi pada pautan di bawah.

Nafi Laporan Amerika Syarikat, Korea Selatan Dakwa Kim Jong-un Masih Hidup

Kim Jong-un Dilaporkan Bersembunyi Kerana Takut Dijangkiti Wabak COVID-19

Calon Pemimpin Korea Utara, Kim Yo Jong Dinilai ‘Lebih Kejam’ Daripada Kim Jong-un


Kim Jong Un Tubuhkan Skuad Pembunuh Untuk Hukum Rakyat Yang Menonton Pornografi

Pemimpin Korea Utara, Kim Jong-un, telah menubuhkan skuad rahsia baharu yang akan membunuh sesiapa sahaja yang menonton pornografi, lapor The Mirror.

“Saya pernah mendengar tentang orang yang ditembak kerana mengedar kandungan budaya yang tidak tulen. Terdapat seorang yang dihukum bunuh kerana menonton pornografi dan melacur di tempatnya selepas Kim Jong-un mengambil alih jawatan,” kata laporan tersebut.

Skuad pembunuh itu adalah sebahagian daripada percubaan untuk menghapuskan kandungan televisyen asing, lucah, potongan rambut dan juga parti hari jadi, menurut keterangan seorang pembelot yang dimasukkan dalam laporan.

Pusat Pangkalan Data untuk Hak Asasi Manusia Korea Utara (NKDB) yang berpangkalan di Seoul, berkata pemimpin Kim Jong-un menguatkan pengaruhnya dengan mengenakan beberapa sekatan yang keras ke atas rakyatnya.

Rakyat Korea Utara akan didakwa atas apa sahaja kesalahan antaranya membelot, menyeludup, mengemis, kehilangan kerja, kesalahan lalu lintas, zina, amalan agama dan mengambil bahagian dalam apa yang dipanggil budaya luar.

Laporan itu menyatakan, “Mula-mula mereka menyemak cara anda berpakaian. Kemudian jenis muzik yang anda dengar, video yang anda tonton, sama ada anda telah mewarnakan rambut. Anda tidak boleh mengadakan parti hari jadi sebagai satu kumpulan,” kata pembelot itu, menurut laporan tersebut.

“Mereka selalu melarang untuk mengadakan perhimpunan dan minum arak kerana apabila orang mabuk, mereka akan menyanyi satu atau dua lagu Korea Selatan.”

Awal bulan ini, dilaporkan bahawa empat pelajar telah dibuang universiti dan dipaksa bekerja di lombong arang batu kerana pihak berkuasa telah menangkap mereka menonton kandungan TV asing dan bercakap dengan loghat atau frasa dari Selatan.

Bagi kesalahan menonton barangan lucah pula, ia datang dengan hukuman sangat yang tinggi, untuk kesalahan lain rakyat Korea Utara akan dipecat dari kerja atau dihantar ke pendidikan atau kem buruh.


50 Cawangan Burger King Bakal Dibuka Menjelang 2022

Mula memasuki pasaran Malaysia 23 tahun dahulu, siapa sangka cawangan Burger King terus berjaya menapak di Malaysia dan baru sahaja membuka cawangan ke-100 mereka Sabtu lalu.

Bersempena dengan pembukaan cawangan ke-100 mereka di IPC Shopping Centre, restoran ini membawakan kembali konsep garden grill bersesuaian dengan menu autentik mereka iaitu flame grill burger.

Melihat kepada sambutan orang ramai terhadap cawangan mereka, Burger King Malaysia bercadang untuk membuka lebih 50 cawangan sepanjang dua tahun ini berbekalkan dana sebanyak RM65 juta.

Pertambahan cawangan Burger King ini sekaligus bakal membuka peluang kepada orang ramai untuk menikmati keunikan burger yang ditawarkan oleh francais ini.

Pada minggu lalu kita dikejutkan dengan berita penutupan cawangan A&W Malaysia di Petaling Jaya yang bakal ditutup. Turut dikongsikan, cadangan Sushi King yang sedia membuka 65 cawangan menjelang 2024.

Selepas 55 Tahun, Cawangan A&W Malaysia Di Petaling Jaya Bakal Ditutup

Sushi King Cadang Membuka 65 Cawangan Lagi Menjelang 2024


Kim Kardashian Batalkan Rancangan Mempatenkan ‘Kimono’ Untuk Koleksi Pakaian Dalam

Sebelum ini Kim Kardashian dikecam kerana memilih nama ‘Kimono’ untuk koleksi pakaian dalamnya. Berikutan isu tersebut, ia menjadi perhatian rakyat Jepun, dan seluruh dunia.

Malah, Datuk Bandar Kyoto, Daisaku Kadokawa telah menulis secara rasmi untuk meminta Kim memikirkan semula keputusan beliau untuk menggunakan perkataan Kimono sebagai hak cipta beliau.

Untuk pengetahuan anda, jika kita katakan kimono, secara tidak langsung ia merujuk kepada kepada pakaian tradisional masyarakat Jepun dan itu adalah benda yang nyata. Malah, kimono merupakan identiti kepada masyarakat Jepun dan itu adalah yang tidak ketara.

Mayor of KYOTO (!!!) made an official request to Kim K to RECONSIDER and STOP what she’s doing. KYOTO! Once the capital of Japan, city of traditional kimono makers. GO KYOTO! pic.twitter.com/0Mhm7vMPk9

Being an entrepreneur and my own boss has been one of the most rewarding challenges I’ve been blessed with in my life. What’s made it possible for me after all of these years has been the direct line of communication with my fans and the public. I am always listening, learning and growing – I so appreciate the passion and varied perspectives that people bring to me. When I announced the name of my shapewear line, I did so with the best intentions in mind. My brands and products are built with inclusivity and diversity at their core and after careful thought and consideration, I will be launching my Solutionwear brand under a new name. I will be in touch soon. Thank you for your understanding and support always.

A post shared by  Kim Kardashian West (@kimkardashian) on Jul 1, 2019 at 6:49am PDT

Berikutan hal itu, Kim tidak akan menarik balik atau menangguhkan penjualan koleksi pakaian dalamnya itu tetapi akan melakukan penjenamaan semula ‘Kimono Solutionwear’. Malah, Kim juga akan membatalkan niat untuk mempatenkan perkataan ‘Kimono’ tersebut.

Nampaknya kes ini dapat diselesaikan dengan baik. Mungkin juga ini merupakan teknik untuk Kim pasarkan koleksinya.

Baca lagi: Kim Kardashian Dikecam Kerana Pilih Nama ‘Kimono’ Untuk Koleksi Pakaian Dalam


Kim Kardashian Menang Tuntutan Saman Terhadap Penjual Online Di Instagram

Sebut sahaja nama keluarga Kardashian, pasti semua orang sudah arif mengenai citarasa ‘high end’ dalam berfesyen. Disebabkan oleh pengaruh ikon fesyen keluarga ini, setiap pakaian yang digunakan pasti akan menjadi trending dalam kalangan peminat.

Terbaharu Kim Kardashian West telah memenangi tuntutan saman terhadap pemilik akaun Instagram Misguided. untutan saman dinamakan ke atas Misguided atas alasan menggunakan nama dan persona Kim untuk mengaut keuntungan. Untuk pengetahuan, Misguided kerap memuat naik replika baju yang digunakan oleh Kim.

Kim memenangi kes ini dengan jumlah saman bernilai USD2,700,000 (~RM11,163,690). Bukan itu sahaja, Misguided kini diarahkan untuk memadam kesemua gambar yang mengandungi nama, baju dan muka personaliti kepada isteri Kanye West itu. Tambah Kim, tindakan Misguided dianggap sebagai tidak beretika dan merosakkan imej dirinya beserta keaslian jenama pakaian yang dipakai oleh beliau.


Kim Kardashian Dikecam Kerana Pilih Nama ‘Kimono’ Untuk Koleksi Pakaian Dalam

Sedia maklum, kimono merupakan pakaian tradisi masyarakat di Jepun dan lambang masyarakat Jepun. Baru-baru ini, Kim Kardashian perkenalkan koleksi korset yang diberi nama Kimono. Bukan itu sahaja, beliau turut mempatenkan perkataan ‘Kimono’ yang menimbulkan kemarahan rakyat Jepun.

Pastinya apabila Kim Kardashian perkenalkan pakaian tersebut yang tidak sopan dan sama dengan nama pakaian tradisi masyarakat Jepun, pelbagai reaksi negatif daripada masyarakat di Jepun terhadap isu ini.

Nice underwear, but as a Japanese woman who loves to wear our traditional dress,👘 kimono, I find the naming of your products baffling (since it has no resemblance to kimono), if not outright culturally offensive, especially if it’s merely a word play on your name. Pls reconsider

— Yuko Kato (@yukokato1701) June 26, 2019

#KimOhNo 署名Kim Kardashian launched a line of freaking underwear and called it Kimono. Yes, the Japanese kimono. Like how much this disrespect will go on? So disgusting.#KimOhNo

— Anatoli Tychala (@AnatolyTychala) June 27, 2019

Why is #Japan angry at Kim Kardashian West? https://t.co/9lHDA5WtOk pic.twitter.com/kT7dFwgq4a

Kebanyakkan masyarakat Jepun beranggapan Kim Kardashian tidak menghormati budaya mereka dan marah akan perkara tersebut. Untuk pengetahuan anda, masyarakat di Jepun memakai kimono pada hari perayaan atau kematian dan perkara ini adalah bertentangan dengan apa yang dipamerkan oleh produk Kim Kardashian.

Malah, Datuk Bandar Kyoto, Daisaku Kadokawa turut menulis secara rasmi untuk meminta Kim memikirkan semula keputusan beliau untuk menggunakan perkataan Kimono sebagai hak cipta beliau.

Mayor of KYOTO (!!!) made an official request to Kim K to RECONSIDER and STOP what she’s doing. KYOTO! Once the capital of Japan, city of traditional kimono makers. GO KYOTO! pic.twitter.com/0Mhm7vMPk9

Berikutan hal tersebut, Kim Kardashian mengatakan bahawa beliau tidak bermaksud untuk tidak menghormati budaya masyarakat Jepun. Malah, beliau juga tidak bercadang untuk menukar nama jenama korset yang beliau bakal perkenalkan. Selain itu, pihaknya dalam proses untuk mendaftarkan nama hak cipta bagi koleksi pakaian dibawah Kim Kardashian.

Akan tetapi, jika proses hak cipta nama kimono dimiliki beliau nanti, beliau tidak akan menghalang penggunaan nama tersebut untuk digunakan dan merujuk kepada pakaian tradisional. Apakah pandangan anda mengenai isu ini?


Kim Seon-ho Bakal Kembali Dengan Penampilan Khas Dalam Drama Run On

Ada yang rindu dengan pemegang watak Han Ji-pyeong? Kalau ada, hari ini kami ada berita gembira yang ingin dikongsikan bersama anda!

Kim Seon-ho, pelakon kacak yang terkenal melalui drama Start Up dilaporkan bakal kembali ke layar kaca anda melalui penampilan khas dalam drama terbaharu keluaran JTBC, Run On.

Memetik laporan dari Koreaboo, pelakon tersebut difahamkan telahpun selesai penggambaran untuk drama tersebut. Beliau juga dilaporkan bakal tampil dengan watak sebagai direktor filem.

Difahamkan, Seon-ho sudah lama mengenali Lee Jae-hoon yang merupakan direktor untuk drama tersebut. Persahabatan diantara kedua individu ini difahamkan telah terjalin sejak dari penggambaran drama pertama lakonan Seon-ho yang berjudul Good Manager, sebuah drama yang turut diarahkan oleh Jae-hoon.

A post shared by 김선호 (@seonho__kim)

Drama Run On merupakan sebuah drama yang berpaksikan genre percintaan dan mengisahkan tentang kisah cinta diantara bekas olahragawan negara, Ki Sun-gyeom dan Oh Mi-joo, seorang penulis penterjemah.

Kepada anda yang ingin mengubat rindu kepada Seon-ho, bolehlah menonton drama ini di platform pentsriman, Netflix!

Klik pada pautan di bawah untuk membaca perkongsian kami tentang tipu helah agensi hiburan Korea yang telah didedahkan oleh bekas bintang K-Pop terkenal.

Bekas Bintang K-Pop Terkenal Dedah ‘Tipu Helah’ Agensi Hiburan Korea

Mahu Tampil Lebih Dekat Dengan Peminat, Airbnb Tawarkan Pengalaman Unik Bersama Bintang K-Pop


Kim Soo-hyun Bakal Muncul Dengan Watak ‘Sociopath’ Dalam Siri Terbaharu Netflix Finger

Siapa yang tidak kenal dengan pelakon K-drama dengan bayaran paling mahal ini? Kim Soo-hyun, pelakon kacak yang berjaya mencipta nama menerusi drama popular It’s Okay Not To Be Okay selepas pulang dari latihan ketenteraan ini nampaknya bakal kembali dengan drama baru keluaran Netflix tak lama lagi!

Khabarnya, drama siri baru bertajuk Finger keluaran Netflix ini diinspirasikan oleh filem Hollywood yang popular iaitu ‘American Psycho’. Drama ini merupakan drama Netflix pertama arahan Jung Ji Woo, direktor yang juga mengarah drama siri Tune in For Love.

Menurut sumber media, watak yang bakal dilakonkan Soo-hyun adalah sama dengan watak Patrick Bateman lakonan Christian Bale dalam filem American Psycho iaitu seorang pereka dalaman dan seni bina yang kelihatan sempurna dimata umum namun merupakan seorang pembunuh sosiopat yang tidak mempunyai sekelumit perasaan.

Menurut artikel daripada Koreaboo, Soo-hyun dilabel sebagai guaranteed check selepas kemunculan semulanya ke dalam industri. Panggilan itu diberi oleh kerana bakatnya dalam seni lakonan yang pastinya bakal menjanjikan sukses pada setiap drama yang pernah dilakonnya.

Drama Finger ini dijangka akan dikeluarkan pada musim bunga tahun hadapan dan sedang di dalam proses pemilihan pelakon-pelakon lain. Tak sabar rasanya bukan? Agaknya bolehkah Soo-hyun membawa watak seperti ini? Sama-sama kita nantikan!

Perintah Kawalan Pergerakan Bersyarat (PKPB) telah dilanjutkan, ini adalah 5 drama Korea ongoing yang anda boleh tonton sepanjang PKPB!

5 Drama Korea ‘Ongoing’ Yang Anda Boleh Layan Sepanjang PKPB Di Rumah

Ada Apa Dengan #HiByeMama Yang Kini Trending Di Twitter


Kim Yo Jong, Puteri Korea Utara Yang Dingin Dan Kejam, Lebih ‘Badass’ Daripada Abangnya

Semua orang daripada kita sering disogok dengan cerita-cerita kekejaman yang terjadi di Korea Utara. Bermula daripada beberapa undang-undang yang dilihat menekan sehinggalah beberapa hukuman yang kedengaran kejam.

Negara yang dipimpin oleh satu keluarga sejak tahun 1950-an dan mengamalkan sistem Komunis ini turut terkenal disebabkan pemimpinnya, Kim Jong Un yang sering kali melakukan perkara-perkara yang diluar kebiasaan pemimpin dunia.

Tetapi kini, media antarabangsa dari negara-negara kuasa besar telah beralih arah ke adik perempuannya, Kim Yo Jong yang dipanggil sebagai ‘Puteri’ dan disebut-sebut sebagai sosok yang dingin dan kejam – lebih kejam dari abangnya sendiri.

Beberapa hari lalu, Kim Yo Jong telah menjadi perhatian dunia setelah dia memerintahkan tenteranya untuk memusnahkan pejabat perhubungan Korea Selatan di Kaesong.

Tidak cukup dengan itu, Kim Yo Jong juga telah mengeluarkan beberapa kritikan terhadap pemerintah Korea Selatan dan mengancam akan menggerakkan kuasa tenteranya ke sana.

Situasi ini jelas menggusarkan dan beberapa pakar kini telah beraggapan bahawa Kim Yo Jong telah dianggap sebagai pengganti abangnya dan mereka kini ‘tahu’ bagaimana puteri ini akan memimpin negaranya.

“Dari apa yang saya lihat, dia adalah seorang yang dingin, kejam, dan sombong,” jelas Suzanne Scholte, salah seorang pengasas Radio Bebaskan Korea Utara. Dia menjelaskan bahawa pendekatan agresifnya adalah salah satu usaha untuk menyatukan dan memperkuat sokongan pegawai Korea Utara.

“Kim Jong Un telah menunjukkan bahawa jika sesuatu terjadi kepadanya, mereka akan ada pengganti dan keluarga Kim masih lagi berkuasa,” jelasnya.

Sebelum ini, dia hanya dianggap sebagai seorang staf biasa yang sering menemani abangnya ke mana sahaja dia pergi – dia juga sering menemani Kim Jong Un merokok.

Namun kini semuanya dilihat mula berubah, New York Post melaporkan bahawa Kim Yo Jong kini menjelma sebagai salah seorang pemimpin Korea Utara yang diakui di seluruh negara komunis.

Pakar Korea Utara dan Pasukan Khas AS yang telah bersara Kolonel David Maxwell menjelaskan bahawa tidak ada nombor dua di Korea Utara,”Tetapi dia bertindak seolah-olah dia adalah timbalan pemimpin. Tidak mungkin kecuali saudaranya sendiri yang memberikannya kuasa,” kata Maxwell.

Pakar lain menyatakan bahawa, walaupun dia seorang wanita dan masih sangat muda, Kim Yo Jong tidak akan menghadapi apa-apa halangan di Pyongyang, “Dia garang dan teguh. Saya tidak fikir kerana dia wanita dia akan dipulau,” kata Sean King, pakar Asia di Park Strategies.

Kim Yo Jong, yang dipercayai berusia 32 tahun, juga belajar di Switzerland seperti abangnya dan menikah dengan pegawai tinggi Choe Song. Dia pertama kali muncul dikhalayak umum ketika menghadiri upacara pembukaan Sukan Olimpik Musim Sejuk di Pyeongchang, Korea Selatan, 2018 yang lalu.

Dia turut dilihat menemani abangnya ketika bertemu Presiden Korea Selatan Moon Jae-in, dan Presiden Amerika Syarikat (AS) Donald Trump. Dia sempat ‘hilang’ setelah pertemuan kedua Kim dan Trump di Hanoi, Vietnam, pada tahun 2019 yang berakhir tanpa sebarang perjanjian penting.

Kali ini dia muncul kembali, tetapi lebih garang, di mana dia menyatakan dengan jelas bahawa dia “jijik untuk mendengar setiap ucapan Presiden Moon”.

Terdahulu, sewaktu Kim Jong Un menghilangkan diri, Kim Yo Jang telah disebut-sebut sebagai pengganti kepada abangnya. Klik pautan di bawah untuk membaca.

Calon Pemimpin Korea Utara, Kim Yo Jong Dinilai ‘Lebih Kejam’ Daripada Kim Jong-un

Korea Utara Jatuhkan Hukuman Mati Jika Rakyatnya Dijangkiti Wabak Coronavirus?

Pegawai Tinggi Korea Utara Ditembak Mati Selepas Keluar Dari Pusat Kuarantin Coronavirus Tanpa Kebenaran


Kincir Air Di Hama, Syria Bukti Peninggalan Teknologi Di Pertengahan Abad

Syria merupakan pusat peradabadan tertua di dunia. Negara yang terletak di timur tengah ini memiliki teknologi-teknolgi paling tua di dunia, dan salah satu daripadanya adalah kincir air. Kincir air atau juga disebut norias (The Norias), paling banyak boleh ditemukan di kota kuno Hama, Syria.

Menjadi ikon Hama, kincir-kincir air ini terletak di sepanjang Sungai Orontes yang berasal dari era Bizantium. Ia merupakan salah satu dari bukti sistem perairan telah wujud sejak dahulu lagi. Walaupun sekarang ianya sudah tidak berfungsi, namun sebahagian daripada tinggalan kincir air ini masih berada di dalam keadaan elok.

Kincir air (norias) dicipta untuk mengangkat air dari sungai dan memindahkannya melalui saluran air ke ladang-ladang dan rumah penduduk setempat. Apa yang uniknya, kewujudan norias sehingga kini masih lagi dianggap misteri.

Masih belum ada lagi mana-mana rujukan tepat yang bercerita tentang sejarah penciptaan norias. Sukar untuk dikatakan dimana norias yang pertama wujud. Berdasarkan tulisan kuno oleh Marcus Vitruvius Pollio, seorang jurutera Rom, norias yang pertama berkemungkinan ditemukan oleh orang Rom pada abad pertama sebelum Masehi.

Dalam sumber lain, ada yang menyebut norias mula dikembang di India sekitar abad ke-4 atau ke-5 sebelum Masehi. Selepas daripada itu barulah teknologi tersebut tersebar ke barat dan China. Bagaimanapun sejarahnya, norias terkenal sebagai alat yang digunapakai oleh jurutera Islam dan mereka telah membuat beberapa penambahbaikan pada alat tersebut. Sebagai contoh, penambahan mekanisme pada gigi roda untuk kelancaran yang lebih sempurna sebelum kincir air norias ini semakin popular di timur tengah pada zaman itu.

Sesetengah norias yang digunakan semasa zaman pertengahan dunia Islam ada yang mencapai setinggi 20 meter dan boleh mengangkat sebanyak 2,500 liter air seminit. norias yang terletak di Hama, Syria ini adalah salah satu contoh kincir air terbesar digunakan yang wujud dipertengahan abad.

Dahulu, Hama memiliki lebih daripada 30 noria, namun yang masih selamat hanya tinggal 17 sahaja lagi. Tambah satu lagi fakta, norias adalah perkataan yang berasal dari bahasa Arab.


‘Your Kindness Is More Expensive Than Fare’, Aku Dibayar Lebih Kerana Adab Sopan

Sejak memandu Grab ini banyak orang yang saya jumpa. Ada yang baik hati, ada yang suka-suka hati, ada juga yang biasa-biasa. Semuanya saya layan sama seperti penumpang yang lain juga.

Satu hari saya menghantar satu pasangan India dari Singapura. Ambil di Hotel Empire nak ke USJ 6. Ingin ke rumah sepupu kerana ada perkahwinan di sana. Baru pertama kali menggunakan Grab di Malaysia katanya.

“The wedding at Main Place at USJ 21?”, soal saya

Saya pelik kerana alamat yang ditujui menunjukkan pusat membeli-belah di USJ itu.

“But the drop off point show at shopping mall”, balas saya.

“I’m not sure. I just copy paste the address”.

“Oh”. Saya tidak bertanya lagi. Mungkin berdekatan dengan pusat beli belah sana.

Apabila sampai di sana, mereka hairan kerana tidak sampai ke rumah sepupunya. Dia kata mungkin saya yang sesat.

“No sir. I just follow your address”, saya menafikan apa yang dikata.

“Can I see the address?”, saya minta alamat yang diberikan oleh sepupunya.

Alamatnya menunjukkan rumah sepupunya bernombor 21. Barulah saya faham mana silapnya. Dia hanya ‘copy-paste’ sahaja alamat yang diberikan. Jadi peta Grab terus menunjukkan di Main Place, USJ 21.

“I think we have a wrong address here”. Saya beritahu dia sambil menunjukkan alamat yang saya di telefon saya.

“Then, how? If you drop me here I don’t know where to go”, katanya.

Mereka berdua kelihatan panik juga. Ya lah. Orang luar. Kemudian sesat pula.

“Its OK sir. I’ll drop you at this place”.

Kasihan juga saya melihat mereka berdua. Terpinga-pinga apabila saya kata mereka sesat. Saya tutup signal Grab di telefon saya dan saya hantarnya secara ‘off-line’.

Kalau diikutkan saya telah melanggar undang-undang sebagai pemandu. Tetapi apalah sangat undang-undang jika dibandingkan dengan kemanusiaan. Jarak USJ 21 ke USJ 6 hanyalah 5 km. Saya kata tambah RM 5 sahajalah. Mereka setuju.

Setibanya disana saya kata RM 20 termasuk tambang asal. Dia beri saya RM 50. Apabila ingin pulangkan duit baki dia menolak.

“Its OK. RM 20 for ride. RM 30 for your kindness”.

“Your kindness is more expensive than fare”, katanya sambil keluar daripada kereta.

Kemudian satu lagi cerita, masa saya terlanggar kereta di Glenmarie kelmarin saya cukup tertarik dengan tindakan pemandu kereta yang saya langgar. Dia tidak marah. Hanya berkata baik dan memaafkan saya. Namun, kerosakannya saya bayarlah. Sendiri buat sendiri tanggung, kan.

Jadi saya bercadang memberinya lebih kerana kelakuan baiknya. Ini kerana saya teringat kata-kata warga Singapura yang saya hantar kelmarin.

“Your kindness is more expensive than fare”.

Ya memang betul berkelakuan baik, adap sopan dan bersangka baik memang mahal harganya dari wang dan harta kerana sangat jarang kita jumpa pada masa ini.

Kebanyakkannya, banyak pentingkan diri, bercakap kasar dan berfikiran buruk pada orang lain. Inilah yang menyebabkan sifat ke’aku’an semakin menebal dari sifat ke’kita’an.

Oleh itu, kalau ada orang buat kebaikan kepada kita hargailah dia. Bukan mudah nak jumpa orang baik ni. Kalau tak nak bayar pun cakap terima kasih pun tak apa. Mereka pasti gembira punya.


King Sangkut, Bumper Jatuh Selepas Potong Q

Pada musim perayaan ini jalan highway mahupun jalan kampung, keadaan lalu-lintas sangat sesak dengan kenderaan yang balik beraya dari satu tempat ke tempat lain.

Seorang pemandu Perodua Myvi mendapat ‘pengajaran’ paling bermakna dalam hidup apabila keretanya terjatuh dan tersangkut di tebing sekolah.

Menurut TikTok @m.a7annnn kejadian itu berlaku dipercayai apabila pemandu Myvi tersebut cuba memotong barisan panjang di laluan berkenaan.

Replying to @Jalud_86 @ RHM ok ok bang saya dah post , abg boleh sambung jemur baju panas panas ni 🤣🤣🤣 part 3 menyusul lagi ni haha

Dalam video berkenaan pemandu itu ‘berusaha keras’ bergerak kehadapan dan kebelakang untuk keluarkan separuh badan King yang tersangkut.

Apabila perakam melepasi kereta Myvi itu, bahagian bumper hadapan sudah tercabut. Walaupun kereta sudah teruk sebegitu, namun tiada kereta lain yang berhenti memberikan bantuan.

Netizen umpamakan situasi itu sebagai ‘orang tamak, selalu rugi’. Hanya sebab tidak boleh bersabar beberapa minit, pemandu itu terpaksa mengeluarkan sejumlah wang untuk membaiki kerosakan kereta King tersebut.

Dalam pada itu, ada berasa kesian selepas menonton video tersebut. Mereka berpendapat pemandu Myvi itu mungkin dalam ‘kecemasan’ sehingga dia terpaksa memotong kereta-kereta lain.

Namun nasib tidak menyebelahinya, kereta pula tersangkut di bahagian tebing selekoh berkenaan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


King Sing Adalah Menteri Pelancongan Yang Sebenar, Kata Netizen Selepas Video Beliau Menari Tular

Sejak Dato’ Seri Anwar Ibrahim mengumumkan barisan kabinet baharu beliau. Pelbagai pandangan yang diutarakan oleh pemerhati situasi politik di Malaysia. Ada yang kurang berpuas hati dengan pelantikan mereka yang mempunyai kes mahkamah. Manakala sebahagian lagi mempertahankan tindakan tersebut.

Bagaimanapun, ada satu perkara di mana semua orang boleh bersetuju. Iaitu pelantikan Datuk Seri Tiong King Sing sebagai Menteri Pelancongan. Ini selepas sebuah video beliau menari bersama para penduduk tular dan kebanyakan netizen merasakan bahawa beliau ada yang Menteri Pelancongan yang sebenar.

Dalam satu video yang dimuat naik di laman Twitter, kelihatan King Sing menari bersama penduduk tempatan di Sarawak semasa sambutan Hari Gawai. Kelagat King Sing di dalam video tersebut yang menari dengan bersungguh-sungguh sebelum berhenti untuk mengambil nafas dianggap lucu oleh netizen.

TOURISM IN MALAYSIA WILL BE LIT AS FUCK NEXT YEAR pic.twitter.com/d5oQ4LGlNy

— Datuk Jahat Hensem (@datukhensem) December 2, 2022

King Sing adalah Ahli Parlimen Bintulu yang juga merupakan presiden Parti Demokratik Progresif (PDP) dan ADUN Dudong. PDP ialah satu daripada empat parti komponen dalam Gabungan Parti Sarawak, bersama-sama Parti Pesaka Bumiputera Bersatu (PBB), Parti Rakyat Bersatu Sarawak (SUPP) dan Parti Rakyat Sarawak (PRS).

King Sing dalam satu kenyataan di Berita Harian berikrar akan memikul tanggungjawab sebagai Menteri Pelancongan sebaik mungkin demi kepentingan rakyat dan negara. Menyedari ia bukan tugas mudah ketika Malaysia dan dunia mendepani cabaran ekonomi, beliau berkata tugas itu akan dijalankan bersungguh-sungguh bersama anggota Kabinet lain dalam Kerajaan Perpaduan.

“Dalam masa sama, saya berharap warga Kementerian Pelancongan, agensi-agensi di bawahnya serta pemain industri dan pihak berkepentingan dapat membantu membangunkan industri ini ke tahap yang lebih tinggi,” katanya.


50 Cent Secara Tidak Sengaja Berjaya Menjadi Jutawan Bitcoin

Lama sebelum kripto wang menjadi bualan ramai, penyanyi rap tersohor 50 Cent pernah menawarkan pembelian album beliau yang dikeluarkan pada tahun 2014 menggunakan bitcoin.

Memandangkan bitcoin pada ketika itu bukanlah sebuah fenomena yang besar seperti pada hari ini, penyanyi ini tidak menyangka penjualan album menggunakan medium kripto wang berjaya membuatkan beliau jutawan malah dikatakan beliau telahpun lupa mengenainya.

Berdasarkan laporan daripada TMZ, 50 Cent dikatakan berjaya memperoleh 700 BTC melalui hasil penjualan album yang dibuat. Lebih epik, beliau baru sahaja sedar yang beliau merupakan jutawan bitcoin setelah menyemak jumlah kripto wang yang disimpannya tanpa sedar.

Berdasarkan nilai bitcoin terkini jumlah yang dipegang 50 Cent kini mencecah $7.75 juta (~RM30 juta). Jumlah yang dipegang kini sangat ketara berbanding empat tahun lalu dimana harga bagi 1 BTC bersamaan $662 berbanding harga kini yang ditawarkan pada harga $11,200. Penyanyi rap ini turut berkongsi kegembiraan beliau di laman Instagram miliknya.

Siapa sangka penyanyi rap ini berjaya menjadi yang terawal menawarkan album menggunakan bitcoin dan hasil daripadanya telah menjadi pelaburan paling berbaloi buat dirinya. Kini 50 Cent mempunyai pilihan untuk terus menyimpan bitcoin miliknya atau menjualnya untuk mendapatkan wang tunai.


King’s Potong Hadir Dengan Aiskrim Berperisa Onde-Onde

Ini berita baik buat penggemar kuih onde-onde dan aiskrim. King’s tampil dengan aiskrim potong signature yang baharu iaitu berperisa onde-onde atau kuih gula melaka yang pastinya akan membuat anda terliur.

Perisa baharu daripada King’s ini pastinya kena dengan citarasa rakyat Malaysia. Aiskrim tersebut diperbuat daripada kelapa dan pandan serta mengandungi inti berperisa gula Melaka di dalamnya.

Apakah PERISA BARU aiskrim King’s Potong tu? Onde-onde! Cubalah satu hari ni! #KingsPotong #OndeOnde

A post shared by  King's Ice Cream (@kingspotongmy) on May 8, 2019 at 10:00pm PDT

Untuk pengetahuan anda, harga bagi sebatang aiskrim ini adalah RM2 dan harga bagi sekotak adalah RM11 berisi 6 batang aiskrim. Bagi anda yang ingin mendapatkan aiskrim ini, anda boleh dapatkannya di kedai-kedai serbaneka berdekatan anda. Bolehlah nikmati waktu berbuka nanti sebagai pencuci mulut.


Lihat Trailer Pertama ‘Kingsman 2: The Golden Circle’ Filem Spy Paling Menarik Tahun Ini

Akhirnya, keluar juga trailer untuk filem ini! Saya yang merupakan peminat setia filem Kingsman yang pertama ingatkan filem sekuel ini akan ditangguh ke tahun hadapan. Nampaknya tidak dan akan ditayangkan mengikut tarikh yang telah ditetapkan tahun ini.

The Golden Circle akan dimulakan dengan Eggsy & Co ke Amerka Syarikat untuk mendapatkan bantuan rakan mereka di benua Amerika Syarikat. Di sana, mereka akan bertemu agen yang akan membantu mereka, lakonan Jeff Bridges dan Channing Tatum. Dan ya, seperti gaya Amerika, mereka agen dengan gaya koboi!

Julienne Moore pula akan memegang watak jahat dalam filem ini dan watak utama dalam Kingsman pertama juga akan membuat penampilan semula. Watak yang mana? Anda kena tonton sampai habis trailer ini.

Kingsman 2: The Golden Circle akan berada di pawagam 29 September. Nampak gayanya sekuel kedua siri ini nanti pun akan sangat hebat!

P/S: Tahukah anda Khairy Jamaluddin adalah peminat filem Kingsman? Dalam satu acara makan malam, beliau pilih untuk berpakaian seperti Eggsy; memakai sweater dan jeans manakala orang lain berpakaian suits. Beliau masih mengekalkan tema makan malam acara tersebut tetapi tampil lain dari yang lain. Steady-lah KJ!

Eggsy, Arthur and Galahad. Happy 50th Mr Hairspray @kamal_ab. #kamals50th

A post shared by Khairy Jamaluddin (@khairykj) on Apr 10, 2017 at 8:15am PDT


‘Kingsman 3’ Akan Temui Peminat Tahun Hadapan

Selepas kejayaan dua siri sebelum ini, 20th Century Fox mengumumkan bahawa siri ketiga Kingsman sedang dalam perancangan. Pengarah/penulis Kingsman, Matthew Vaughn akan kembali ke kerusi pengarah untuk siri ketiga ini.

Fox masih belum mengeluarkan sebarang kenyataan tentang plot serta para pelakon yang akan muncul tetapi Taron Egerton dan Colin Firth akan kembali untuk siri ketiga.

Kutipan yang hebat di seluruh dunia antara sebab kita dapat melihat siri ketiga Kingsman. Kingsman: The Secret Service mengutip USD414 juta manakala Kingsman: The Golden Circle mengutip USD410 juta di seluruh dunia.

Kingsman 3 dijadulkan akan berada di pawagam pada 9 November 2019. Setiap siri yang baik akan berakhir di angka 3. Jadi harapnya filem Kingsman yang akan datang akan lebih hebat dan padu daripada segala aspek. Siapa yang anda mahu lihat tampil di siri ketiga Kingsman?

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Kingsman The Golden Circle, Bagaimana Emosi Kita Dikelirukan Dalam Filem Ini

Menonton Kingsman, selain kaku dan terpegun dengan dialog dan sebahagian aksinya, filem ini juga membuatkan tindakan memasukkan tubuh manusia ke dalam mesin pengisar, kemudian tubuh manusia yang terkisar itu dikepul-kepulkan, digoreng dan dihidang sebagai daging burger – sebagai suatu tindakan yang menyeronokkan.

Aksi-aksi manusia yang membunuh mahupun dibunuh, “disembunyikan” dengan nyanyian dan muzik yang fun & catchy, membuatkan kita berasa rileks dan bersahaja menonton kekejaman.

Sepertinya, Kingsman digarap dengan gaya yang sebegitu untuk membuatkan kita sendiri keliru? Keliru dengan ’emosi yang sepatutnya’ kita rasa. Atau mungkin, Kingsman ingin mengurangkan ‘tekanan’ yang dirasai ketika menonton babak pembunuhan agar penonton tidak terlalu terbawa-bawa dengan emosi?

Jika kita terbawa-bawa dengan emosi sekalipun, adakah ianya salah? Setidaknya kita menonton dengan ’emosi yang sepatutnya’, bukan?

Seperti contoh, emosi sedih dalam babak terakhir dengan Merlin, ‘dikaburi’ dengan emosi seronok dan terhibur bila kita melihat gaya bersahaja Merlin yang menyanyi lagu Take Me Home, Country Roads sebelum terbunuh.

Babak pembunuhan yang agak melampau juga membuatkan kita berasa okay, kerana bunyi-bunyi tembakan dan jeritan telah ‘tersembunyi’ di sebalik lagu-lagu berentak fun & catchy seperti Saturday Night’s Alright For Fighting dan Word Up.

Emosi kasihan kepada kawan Angel, ‘diganti’ dengan emosi kelakar ketika kita melihat Angel menggigit burger yang dihidang Poppy, kelucuan dalam babak berkenaan didorong lagi dengan latarbelakang lagu yang seakan mengejek mimik muka Angel.

Gaya persembahan filem Kingsman yang kelihatan cuba menyorok penonton dari menggunakan ’emosi yang sepatutnya’ ini, tidakkah akan membuatkan penonton mengalami konflik emosi dalam dunia sebenar?

Saya percaya ada alasan-alasan saintifik yang mendorong filem ini menggunakan trademark yang begitu.

Hanya saja, jika kita tidak berjaya menonton filem dengan baik, faktor-faktor tersembunyi yang berkemungkinan untuk terjadi seperti konflik emosi yang saya sebutkan tadi boleh mendorong watak seperti Poppy lakonan Julianne Moore itu diangkat sebagai wanita yang berani dan berwawasan tinggi.

Kejahatan sebagai seorang psychopath menjadi kabur disebabkan ‘kekeliruan emosi’ yang tidak disedari telah berlaku kepada kita semasa menonton filem.

Bercakap tentang persoalan ’emosi’ dari sudut yang sedikit berlainan, saya tertarik ketika Merlin berkata kepada Eggsy – “Forget your emotions. Remember your training.”

Ejen-ejen perisikan ini dilatih untuk tidak bersedih. Tidak boleh menangis ketika sedang menjalankan misi. Eggsy pula watak yang kerap menunjukkan melankoliknya, dan dia selalu diingatkan Merlin.

Dalam Kingsman yang pertama lagi, saya kira filem ini cuba membawa mesej ’emosi’ adalah sesuatu yang melemahkan, dan manusia selalu dilemahkan oleh ’emosi’.

Satu soalan menarik teman saya tanyakan semalam, “Mengapa tidak boleh?”

Ya, mengapa tidak boleh untuk beremosi? Mengapa manusia mesti dilarang untuk berperasaan?

Di dalam Kingsman: The Golden Circle, soalan-soalan di atas ini secara tidak langsung telah dijawab oleh watak Whiskey yang dilakonkan Pedro Pascal.

Kita dapat lihat, bagaimana ’emosi’ mengganggu Whiskey dari berfikir dengan betul, dia memungkiri ‘sumpah aku janji’ sebagai Statesmen kerana terlalu mengenangkan kekasihnya yang telah terbunuh.

Whiskey mengutamakan emosi berbentuk peribadi, sehingga merosakkan pendiriannya sendiri dan menjejaskan misi yang lebih penting. Disebabkan itu Whiskey dianggap sebagai pengkhianat, dan tindakan untuk membunuh Whiskey bagi menyelamatkan jutaan nyawa penagih dadah yang lain dianggap betul oleh Harry dan Eggsy.

Sekali lagi, kesilapan Whiskey hanya kerana dia terlalu melankolik.

Dan jawapan kepada soalan ‘adakah emosi ini tidak penting’ terus dilanjutkan sehingga ke penghujung cerita, di mana Eggsy telah melaksanakan peristiwa yang agak bertentangan dengan prinsip Kingsman tentang ’emosi’.

Peristiwa ini membawa pula kepada soalan yang baru, adakah tindakan Whiskey yang didorong ’emosi’ sebelum ini salah atau sebenarnya betul?

Ya, Kingsman seperti kebanyakan filem Hollywood yang lain selalu mempunyai persoalan falsafah yang mendalam dan tersembunyi, yang sesuai untuk kita bawa balik dan fikirkan. Salah satunya adalah, persoalan betul atau salah kedudukan ’emosi’ terhadap sesuatu tindakan itu.

Baca lagi: ‘Kingsman: The Golden Circle’ Sekuel Yang Lebih Epik Dan Menghiburkan


‘Kingsman: The Golden Circle’ Sekuel Yang Lebih Epik Dan Menghiburkan

Penantian untuk karya sekuel Kingsman akhirnya akan berakhir apabila filem ini akan menemui peminat di seluruh dunia bermula 21 September ini. Sebelum itu, terima kasih kepada semua yang menyertai peraduan Vocket Premiere untuk filem Kingsman: The Golden Circle ini. Memang ramai betul yang join untuk jadi antara yang pertama menonton filem ini.

Dalam The Golden Circle, Eggsy(Taron Egerton) dan Merlin(Mark Strong) terpaksa merantau ke Amerika Syarikat untuk mendapatkan bantuan Statesman(pakatan Kingsman di Amerika Syarikat) selepas headquarters mereka dimusnahkan oleh pihak musuh dikenali The Golden Circle. Eggsy dan rakan-rakan barunya perlu bersatu untuk bersama-sama menumpaskan The Golden Circle.

Begitulah serba sedikit jalan cerita filem ini. Jadi bagaimana filem kedua Kingsman ini berbanding yang pertama? Dapatkah ianya menyaingi filem Kingsman yang pertama?

1. Jalan cerita yang simple tetapi menarik

Pengenalan watak dibuat hanya untuk watak-watak baharu dan tidak untuk watak sedia ada. Anda pastinya sudah kenal Eggsy & Co jika tonton Kingsman yang pertama bukan? Tidaklah filem ini jadi meleret panjang nanti. Jalan ceritanya pula jalan terus sahaja, mudah difahami dan tidak memeningkan.

Dari segi aksi pula, belum sempat kerusi wayang hendak panas aksi kejar mengejar sudah pun bermula. Boleh kata Kingsman kali ini lebih sarat dengan aksi pertarungan yang mengujakan. Adegan serius dan lucu juga digarap rapi jadi tak adalah filem ini lucu dari mula sampai habis. Bila perlu serious, mereka serious. Bila lucu, mereka lucu. Kalau anda enjoy tonton Kingsman yang pertama, anda pasti akan lebih enjoy dengan Kingsman yang kedua ini.

2. Lakonan bersahaja tetapi hebat Julianne Moore

Julianne Moore boleh dikategorikan sebagai seorang villain yang cun dan adorable tetapi psiko. Julianne Moore memang salah seorang pelakon otai di Hollywood dan kehadiran beliau dalam Kingsman sedikit sebanyak dapat melariskan lagi filem ini.

Watak beliau dalam Kingsman adalah sebagai Poppy, pengedar dadah yang hidup kaya raya hasil jualan dadah miliknya. Nak cerita lebih-lebih nanti jadi spoiler pula. Tetapi yang penting saya sangat suka lakonan Julianne Moore dalam Kingsman ini. Beliau berjaya bawa watak Poppy dengan jayanya.

Masih ingat babak pertarungan di gereja dalam Kingsman yang pertama? Dalam Kingsman kedua juga ada babak pertarungan yang epik seperti ini. Boleh dikatakan babak pertarungan seperti ini adalah trademark untuk filem Kingsman. Bukan senang untuk menghasilkan scene pertarungan seperti ini. Jadi kena nikmatinya di pawagam. Memang puas hati!

Kingsman: The Golden Circle membariskan pelakon-pelakon hebat seperti Colin Firth, Julianne Moore, Taron Egerton, Mark Strong, Halle Berry, Elton John, Channing Tatum dan Jeff Bridges. Pelakon mana lagi yang anda mahu? Orang putih kata star studded cast. Pujian untuk setiap pelakon kerana membawa watak masing-masing dengan sangat berkesan. Cuma sedikit kecewa kerana peranan Channing Tatum dalam Kingsman ini agak minimal. Mungkin ada pelan lebih besar untuk Channing Tatum untuk Kingsman yang akan datang mungkin?

Ini perkara penting yang sudah menjadi trend dalam filem ketika ini dan diambil serius oleh pihak produksi. Bila lagu latar sedap dan familiar dengan penonton, sesuatu adegan itu akan lebih dekat di hati penonton. Pemilihan lagu-lagu rancak untuk babak pertarungan sedikit sebanyak menambah mood penonton. Anda layan lagu Elton John ini terlebih dahulu. Bila tengok The Golden Circle nanti anda pasti akan teruja apabila lagu ini dimainkan di dalam filem.

Saya tidak mahu mengulas banyak kerana tidak mahu terbuat spoiler untuk filem ini. Ianya sebuah filem yang sarat dengan aksi dan menghiburkan. Ada juga inside joke yang anda cuma akan faham jika masih ingat filem Kingsman yang pertama. Tambahan pula bagusnya cerita ini sebab ada mesej positif supaya jangan hisap dadah. Lepas tonton filem ini juga pasti anda teringin hendak beli jam tangan edisi khas Kingsman oleh TAG Heuer.

BACA: Jam Tangan TAG Heuer Edisi Khas Buat Peminat Setia ‘Kingsman’

Kerana kemantapan filem ini, kami beri rating 9/10 untuk Kingsman: The Golden Circle. Walaupun filem ini mendapat respon yang pelbagai daripada pengkritik filem, dengar cakap kami. Filem ini memang best. Antara filem wajib tonton dan terbaik untuk tahun ini.

P/S: Filem ini hanya untuk tontonan penonton 18 tahun ke atas sahaja. Reminder supaya anda tidak bawa adik/anak kecil untuk menonton filem ini. Enjoy!


Kingston Lancarkan USB Flash Drives Dengan Kapasiti Terbesar Di Dunia

Semenjak trend pengguna beralih kepada cloud storage, penggunaan USB flash drives semakin dilupakan. Masalah kapasiti USB flash drives yang rendah juga telah membuatkan orang ramai tidak lagi berminat.

Dalam pada itu, Kingston sekali lagi memilih jalan yang klasik dengan memperkenalkan pendrive dengan storan 2TB. Penggunaan kapasiti bersaiz 2TB juga menjadikan flash drives ini sebagai flash drives dengan kapasiti terbesar setakat ini.

Rekabentuknya yang kompak serta ditambah pula dengan penggunaan material metal membuatkan USB flash drives ini tampak lebih kukuh dan tahan lasak.

Memandangkan produk ini dilancarkan pada tahun ini, kami menjangkakan Kingston bakal menggunakan USB Type-C sebaliknya mereka memilih untuk menggunakan USB Type-A. Berita baik buat semua pengguna yang majoritinya masih menggunakan port ini.

Setakat ini Kingston masih belum mengumumkan harganya. Kami menjangkakan harganya bakal mencecah RM5 ribu ringgit dan bakal menurun dari semasa ke semasa. Buat anda yang berminat untuk mendapatkan Kingston DataTraveller Hyper X dengan kapasiti 512GB anda boleh dapatkannya di sini.


Pernah Hidup Susah Dan Dipulaukan Kerana Tak Pandai, Kini Aku Seorang Cikgu

Pernah orang tak nak kawan dengan aku sebab aku tak pandai (tadika). Nak tulis nombor dua pun tak tahu.

Baru 2,3 bulan masuk tadika dah pindah kampung (penceraian keluarga). Itu pun tak habis juga belajar sebab tak ada orang nak hantar. Susahnya dulu tak ada motor dan kereta. Perjalanan ke sekolah dalam 1.5-2km.

Aku suka belajar. Rasa puas kalau cikgu puji.

Pernah sekali ada pertandingan di PD, aku terpilih mewakili sekolah. Tapi kasut aku koyak, mak aku tak ada duit nak beli. Rezeki malam tu, lepas mengaji, ada cucu atok yang ajar mengaji bagi aku kasut nurse yang dia tak muat.

Gembiranya aku rasa malam tu sebab aku dah tak malu bila pergi sekolah orang lain.

Baju jalan-jalan hanya bertukar setahun sekali. Susahnya kami dulu, syampu tak pernah ada. Pakai sabun je lumur kat kepala. Berus gigi, seluar dalam kami kongsi adik-beradik. Tandas kat luar. Darjah 3 dah kena basuh baju sendiri. Mesin basuh ada masa aku tingkatan 6 kot.

Dapat belanja 10 sen, aku nangis-nangis.. Nak buat macam mana kalau itu yang mak aku mampu bagi (sekolah rendah).

Kerana kesusahan itu, aku mula mencari rezeki seawal darjah 4. Cuti sekolah aku ikut abang isi tanah dalam plastik hitam. Satu plastik dapat 6 sen. Sehari dapatlah RM6 untuk 100 plastik. Cukup 3 minggu kerja, kena demam panas.

Tingkatan 1.. cuti sekolah hujung tahun aku kerja isi pampers dalam plastik. Kedai tu masih ada di Taman Permata, Hulu kelang. Dapatlah duit beli baju sekolah dan kasut yang mahal sikit. Tak lupa hulur mak duit gaji.

Habis tingkatan 5… kerja Guardians Pharmacy.

Semasa lower 6, cuti hujung tahun kerja KFC, raya pun kena kerja. Memang best gaji triple! Ingat lagi tak DaNia Estelle?

Habis upper 6, dapat jadi guru sandaran di SK Kuala Ampang 2. Memang syok jadi cikgu ni.. hehe.

Masuk UUM, berbekalkan gaji cikgu sandaran dan duit PTPTN. Sepanjang pengajian, dua kali je mak aku pernah bagi duit belanja. Selebihnya, aku guna duit PTPTN dan elaun tentera simpanan.

Tamat belajar, dapat jadi pegawai kontrak kat Mindef. Cukup 2 tahun, aku dapat tawaran dari MILS di bawah MISC, sebuah syarikat yang cukup gah dahulu.

Sekarang, syukur.. Rezeki menjadi cikgu sudah cukup untuk aku berkongsi.

Itu sebab, aku cukup pantang kalau ada orang mencuri, mengambil hak orang yang mmg susah.

Lagi menyampah dengan orang yang salahkan parent, salahkan kerajaan, salahkan orang lain. Kalau ingin berjaya, berusaha.

Dulu, dapat peluang belajar, tak nak buat baik-baik. Lepas tu dapat kerja yang gaji sikit bising-bising.

Dah tahu gaji sikit, buat dua kerja. Rezeki ada di mana-mana.

Jadi, mana-mana pelajar yang baca kisah cikgu, korang jangan malas belajar untuk masa depan korang tau.

Pointnya…. (panjang betul mukadimah aku).

Bila lihat murid dengan kasut ni.. timbul rasa sedih. Sebab aku pernah melalui zaman susah.

Yang seorang ada mak ayah tapi bergaduh.

Yang seorang duduk dengan makcik yang sederhana tapi tiada mak dan ayah.

Nota editor: Cikgu Maizatul telah bermurah hati menghadiahkan dua orang pelajar ini dengan kasut sekolah baru. Selamat hari guru, Cikgu Maizatul dan cikgu-cikgu seluruh Malaysia!


Bagaimana Untuk Tinggal Di Airbnb LEGO Ini Secara Percuma

LEGO ada sesuatu yang hebat khas untuk peminat tegar produk mereka. LEGO dengan kerjasama Airbnb akan memilih satu keluarga bertuah untuk tinggal di LEGO House Billund, Denmark. Rumah dengan keluasan 12,000 meter persegi ini dibina daripada 25 juta kepingan LEGO! Pemenang juga boleh membuat tempahan makanan dengan bata LEGO khas yang akan disediakan di LEGO House itu nanti.

Semuanya diperbuat daripada LEGO; dinding, perhiasan, jam dinding dan katil turut dibina daripada LEGO untuk memberikan pengalaman tidak dapat dilupakan kepada pemenang. Kucing pun ada! Peraduan ini terbuka untuk peminat LEGO dari seluruh dunia. Anda hanya perlu ke laman Airbnb X LEGO dan ceritakan apa yang anda mahu bina sekiranya mendapat unlimited supply bata LEGO.

Mudah saja kan? Peluang ini dibuka sejak 1 November lalu dan akan tamat pada 16 November depan. Pemenang akan diterbangkan terus dari mana-mana lokasi dari seluruh dunia! Bukan sahaja dapat menginap. LEGO belanja perbelanjaan untuk ke sana lagi.

Pemenang akan turut dibawa melawat pejabat LEGO oleh pembina LEGO Jamie Berard. Jadi, bersama Jamie nanti anda berpeluang untuk bina apa yang ingin bina jika mempunyai kepingan LEGO tanpa batasan. Peminat LEGO di luar sana jangan lepaskan peluang keemasan ini. Mana tahu idea yang terpendam di dalam minda anda itu hebat dan anda dipilih untuk ke LEGO House. Selamat mencuba!


Kini Anda Berpeluang Travel Percuma Ke New Zealand Dengan Hanya Upload Gambar Ke Instagram

Impikan percutian percuma? Kini impian anda mungkin akan menjadi kenyataan. AirAsia X telah melancarkan satu peraduan yang dinamakan Ultimate Xventure untuk remaja berumur antara 18 dan 32 tahun mencari pengalaman pelancongan kembara yang tidak dapat dilupakan.

Pemenang peraduan ini akan memenangi hadiah utama iaitu tiket penerbangan ke Auckland, New Zealand untuk empat orang, penginapan selama empat hari tiga malam dan aktiviti terpilih di sepanjang percutian berkenaan.

Tujuan peraduan ini adalah untuk memperkenalkan New Zealand sebagai destinasi kembara dan menggalakkan generasi milenial untuk meneroka apa yang ditawarkan oleh Negara Kiwi tersebut.

Antara tarikan New Zealand ialah sukan kembara ekstrim termasuk lompatan bungy di Queenstown, terjunan udara di Tasik Taupo/Wanaka dan berakit di Rotorua yang menawarkan pelancong gabungan kegembiraan adrenalin, kelajuan mendebarkan dan alam semulajadi.

Bagi bahagian pertama, peserta peraduan media sosial Ultimate Xventure perlu memuat naik gambar atau video kreatif aktiviti sukan kembara ke Instagram mereka dengan keterangan menarik dan hashtag rasmi #UltimateXventure dan #AirAsiaX.

Peraduan media sosial ini telah bermula pada 31 Julai 2017 dan akan berakhir pada 17 Ogos 2017. Penyertaan akan diadili dari 14 Ogos hingga 17 Ogos di mana seorang pemenang akan dipilih pada setiap hari dan diumum melalui radio Fly FM.

Bahagian kedua atau kemuncak peraduan Ultimate Xventure yang merupakan kolaborasi bersama Sunway akan diadakan di Sunway Lagoon Extreme Park pada 20 Ogos. Pemenang akan bersaing dalam barisan perlawanan peraduan Ultimate Xventure yang menggambarkan pengalaman yang terdapat di New Zealand bagi memenuhi kehendak anak muda yang mencari pengalaman kembara.

Ketua Pegawai Komersial Kumpulan AirAsia Siegtraund Teh berkata diharapkan peraduan ini bukan sahaja membantu dalam menyemarakkan minat anak muda dalam memilih New Zealand sebagai sebuah destinasi kembara malahan untuk mewujudkan aktiviti interaktif yang dapat meningkatkan kesetiaan terhadap jenama AirAsia dalam kalangan generasi milenial.

“New Zealand menawarkan pilihan sukan kembara yang tiada tandingannya, dan hanya AirAsia X menawarkan tambang rendah yang tiada tandingannya dari Kuala Lumpur ke New Zealand untuk pelancong muda yang inginkan pengalaman keseronokan seumur hidup.”

Untuk keterangan mengenai peraduan dan maklumat lanjut tentang terma dan syaratnya, klik airasia.com/newzealand.

Penerbangan harian AirAsia X dari Kuala Lumpur ke Auckland melalui Gold Coast, Australia telah bermula sejak 23 Mac 2016.

Ikuti perkembangan mengenai aktiviti dan promosi AirAsia melalui Twitter dan Facebook.

AirAsia X adalah syarikat penerbangan tambang rendah jarak jauh bagi Kumpulan AirAsia yang kini terbang ke 24 destinasi di seluruh Asia, Australia, New Zealand, Timur Tengah dan Amerika. AirAsia X beroperasi dengan 30 pesawat A330- 300s, setiap satu dengan 12 Premium Flatbeds dan 365 tempat duduk ekonomi.

Syarikat penerbangan ini telah membawa lebih 19 juta tetamu sejak penubuhan perkhidmatan penerbangan jarak jauh yang telah dimulakan pada tahun 2007. AirAsia X telah diiktirafkan dengan anugerah “Kabin Premium Syarikat Penerbangan Tambang Rendah Terbaik Dunia” dan “Tempat Duduk Premium Syarikat Penerbangan Tambang Rendah Terbaik Dunia” di acara tahunan Anugerah Dunia Penerbangan Skytrax bagi empat tahun berturut-turut dari tahun 2013 – 2016.

Baca lagi: Inilah 20 Tip Cara Saya Berjimat Sewaktu Travel Di New Zealand


Kini Anda Berpeluang Untuk Membeli Batpod Dari Filem ‘The Dark Knight’

Bagi peminat Batman sebelum era Ben Affleck, motosikal yang dinaiki Batman dalam filem ‘The Dark Knight’ ini boleh menjadi milik anda.

Batpod ini adalah motosikal asal yang digunakan dalam filem The Dark Knight dan bukan hanya prop semata-mata. Pereka Batpod ini Nathan Crowley dan Chris Corbould membuat Batpod ini dari kosong menggunakan material fiberglass, chasis custom dan enjin Honda 750.

Secara keseluruhannya terdapat 6 Batpod untuk kegunaan produksi The Dark Knight tetapi Batpod yang akan dilelong ini adalah yang digunakan untuk adegan kebanyakkan close up dalam filem ini.

Lelongan akan bermula 27 September ini di laman Prop Store dan Batpod ini dijangka terjual pada harga USD80,000 ke USD100,000. Semestinya ada peminat tegar Batman yang akan membeli Batpod ini.


50 Kemahiran Dan Trick Terbaik Bola Sepak Yang Pernah Dilakukan Semasa Perlawanan Berlangsung

Dari dulu lagi suka tengok cara pemain bola sepak antarabangsa kawal bola. Ia seolah-olah bola melekat di kaki mereka dan hantaran bola kepada rakan sepasukan juga nampak cantik seperti dikawal alat kawalan. Rupa-rupanya mereka yang berjaya deliver kemahiran sebegini di atas padang bola sepak sememangnya mahir dan profesional. Hanya tahu selepas melihat video ini:

Ini adalah koleksi kemahiran bola sepak terbaik oleh Ronaldinho, Cristiano Ronaldo, Lionel Messi, Zlatan Ibrahimovic, Neymar, Zinedine Zidane, Luis Suarez, Gareth Bale, Pele, Paul Pogba, Eden Hazard, Angel di Maria dan ramai lagi pemain bola sepak antarabangsa yang handal. Ia melibatkan kawalan bola, assists dan jaringan gol yang mengagumkan!

Dan ada juga diselitkan aksi pemain bola sepak gagal mempamerkan kemahiran mereka yang akhirnya beri advantage kepada lawan.

LIKE dan FOLLOW Vocket di Facebook serta Instagram


Kini Anda Boleh Abadikan Perkataan ‘KFC’ Pada Kenderaan Mengikut Undang-Undang

Pada tahun lalu JPJ negeri Kedah telah berjaya memperoleh lebih RM1.2 juta bagi bidaan siri nombor pendaftaran ‘KFA’ yang akronim dengan Persatuan Bola Sepak Kedah (KFA).

Semalam JPJ Negeri Kedah mengumumkan akan membuka bidaan siri nombor pendaftaran ‘KFC’ yang sinonim dengan jenama restoran makanan segera yang menghidangkan ayam sebagai menu utama.

Tender bidaan secara online akan dibuka pada 13 Februari sehingga 11.59 malam, 17 Februari. Dalam satu kenyataan yang dibuat oleh JPJ Negeri Kedah semalam,

“Keputusan pemenang tender akan diumumkan dalam tempoh 24 jam selepas itu iaitu pada 18 Februari 2021.

“JPJ Kedah menyasarkan untuk memperoleh kutipan berjumlah lebih RM1 juta daripada bidaan untuk siri nombor pendaftaran kenderaan ‘KFC’ ini,” katanya.

Jika anda berminat untuk mendapatkan siri nombor pendaftaran ‘KFC’ ini, jangan lupa untuk melayari jpjebid.jpj.gov.my untuk memulakan tempahan atau muat turun aplikasi JPJeBid di smartphone anda pada 13 Februari sehingga 17 Februari nanti.

Baru-baru ini terdapat khabar yang menyatakan Porsche bakal membuka operasi di Kulim, Kedah. Baca lebih lanjut melalui pautan di bawah.

Porsche Pilih Kulim Untuk Bangunkan Kilang Pemasangan Kereta?

Honda ADV150 2021 Masuk Pasaran Malaysia Dengan Harga RM11,999


Kini Anda Boleh Buat ‘Magik’ Sambil Cas Telefon Anda

Pasti anda pelik bagaimana telefon ini boleh terapung dan cas telefon anda.Sebenarnya, sistem wireless charger ini menggunakan magnet sebagai medium untuk mengecas telefon bimbit anda.

OvRcharge karya AR Designs ini berfungsi apabila dua magnet menolak satu sama lain untuk menghasilkan levitasi. AR Designs telah menemui cara untuk memanipulasikan magnet supaya magnet ini dapat mengecas telefon anda sambil ianya terapung di atas permukaan pengecas OvRcharge.

Kalau anda sukakan sesuatu yang unik untuk hias meja kerja anda, anda kena ada charger ini. Buat masa ini anda perlu support pembikinan charger ini di kempen Kickstarter OvRcharge di sini. Harga untuk charger ini adalah USD219 (RM881). Jika mereka berjaya capai target untuk mulakan projek ini, anda akan dapat charger anda seawal bulan Disember ini. Cool!


Kini Anda Boleh Dapatkan Coca-Cola Clear Di Family Mart Seluruh Malaysia

Sepanjang bulan lepas, peminat setia Coca-Cola sepertinya sudah tidak sabar menanti kehadiran produk terbaharu syarikat tersebut iaitu Coca-Cola Clear yang setakat ini dikhabarkan hanya boleh didapati di Family Mart seluruh Malaysia.

Produk ini telah diperkenalkan di Jepun pada bulan Jun lepas dengan harga pasaran 140 Yen (+-RM5) untuk 500 ml. Produk ini telah dibawa masuk di negara jiran, Singapura pada bulan lepas. Bermula bulan ini, pembeli di Malaysia sudah boleh menikmati minuman ini di cawangan Family Mart berhampiran dengan anda.

Menariknya, produk ini bukan hanya menonjol disebabkan warnanya yang jernih seakan-akan air mineral biasa bahkan ianya dikatakan tidak mengandungi kalori. Adakah anda sudah menjadi salah seorang pembeli terawal? Jika belum, tunggu apa lagi ajak rakan-rakan anda untuk menikmati sendiri minuman ini. Mungkinkah produk ini akan tular seperti demam Oden Family Mart?


Kini Anda Boleh Kongsi Insta Stories Kepada Kenalan Terdekat Sahaja

Tidak terhenti dengan ciri panggilan video berkumpulan yang baharu,Instagram terus memperkenalkan ciri terbaharu yang membenarkan anda berkongsi Insta Stories kepada kenalan terdekat sahaja. Pengguna boleh menggunakan ciri ini dengan menyenaraikan kenalan rapat yang boleh diubah melalui pilihan di akaun anda.

Hanya rakan yang tersenarai sahaja boleh melihat kandungan Insta Stories anda apabila anda memilih “Close Friend” sebelum anda memuat naik Story tersebut.

Seperti biasa jika anda hendak menggunakan ciri ini, anda dikehendaki untuk mengemaskini aplikasi Instagram anda kepada versi yang terkini. Kemaskini boleh dibuat di Google Play dan App Store.

Bolehlah anda muat naik gambar tanpa membuatkan pihak lain “terasa” selepas ini.


Kini Anda Boleh Lepak Tanpa Rasa Bersalah Di Starbucks

Selepas insiden dua lelaki berkulit hitam yang ditahan kerana tidak membeli apa-apa di Starbucks cawangan Philadelphia, Starbucks mengeluarkan polisi baharu iaitu anda dibenarkan untuk berada di dalam premis Starbucks walaupun tidak membeli apa-apa produk dari premis itu.

Menurut wakil syarikat itu, orang awam kini dibenarkan duduk atau menggunakan tandas di Starbucks tetapi pekerja tetap mempunyai hak untuk melaporkan kepada pihak berkuasa jika berlaku kekecohan.

Tambahnya lagi, pihak Starbucks komited untuk memastikan layanan yang baik dan turut memastikan pelanggan berasa diterima.

Pihak Starbucks terpaksa menanggung kerugian apabila terpaksa menutup hampir 8,000 premis di Amerika Syarikat dan berhadapan dengan kecaman rasis akibat insiden yang berlaku tersebut.


Kini Anda Boleh Membayar Tambang Uber Melalui Wang Tunai Sekitar Kuala Lumpur

Bayaran tunai buat Uber Malaysia bukanlah sesuatu yang baru. Kini anda boleh membuat bayaran secara tunai buat Uber sekitar Kuala Lumpur selepas berjaya diimplementasikan di Johor Bahru, Ipoh dan Pulau Pinang.

Pemilihan cara pembayaran sama ada melalui tunai atau kad kredit boleh dipilih semasa anda menentukan lokasi kawasan anda. Harus diingat, pembayaran yang melibatkan sen akan dibundarkan kepada ringgit terdekat.

Adakah anda merasakan cara ini lebih memudahkan? Bagi kami ya memandangkan anda mempunyai pilihan untuk membuat pembayaran. Selain itu, jika anda kerap menggunakan Uber bersama rakan anda, mungkin anda akan lebih menyukai cara ini memandangkan harga tambang mudah untuk dibahagi sama rata.

Kami berminat untuk tahu respon anda tentang Uber Malaysia dan adakah Uber berjaya untuk menyelesaikan masalah anda dengan harga yang berpatutan? Kongsikan dengan kami di ruangan komen di bawah.


Kini Anda Boleh Membeli-Belah Melalui Insta Stories

Membeli belah produk melalui iklan di Instagram kini lebih mudah apabila syarikat tersebut telah menambah satu lagi ciri baharu yang membenarkan pengguna untuk membeli terus barangan yang dipromosikan di Insta Stories.

Ciri ini pastinya akan membantu Instafamous untuk melariskan barangan review yang diberikan oleh penjual di laman sosial media tersebut. Untuk mengaktifkan ciri tesebut, pengguna sudah pastinya perlu update aplikasi tersebut kepada versi yang lebih baharu dan tambahkan sahaja ikon shopping bag pada ruangan sticker.

Ciri ini sudah digunakan pada akaun Instagram jenama terkemuka seperti adidas dan Louis Vuitton. Ciri ini dijangka akan diperluaskan untuk kemudahan jenama-jenama terkemuka dahulu sebelum diperluaskan kepada pengguna-pengguna lain.

Tunggu apa lagi, mungkin anda boleh memiliki beg tangan, minyak wangi atau kasut baharu sebagai ganjaran kepada diri sendiri dengan lebih mudah.


Kini Anda Boleh Membeli Belah Menerusi Instagram

Instagram kini menambah satu lagi ciri yang memudahkan anda untuk membeli produk secara atas talian. Bukan sahaja produk malah tempahan untuk makan malam juga boleh dilakukan melalui Instagram. Bagaimana?

Mudah sahaja. Pergi ke mana-mana profil yang menjual barangan online kegemaran anda dan klik pada gambar yang mempunyai ikon beg. Klik pada gambar untuk melihat harga.

Untuk meneruskan pembelian, klik pada harga dan anda akan disambungkan kepada pop-up laman web stor tersebut untuk meneruskan transaksi pembelian. Bagaimana pula dengan cara pembayaran?

Caranya mudah sahaja. Anda hanya perlu klik pada option di sebelah penjuru kanan profil anda dan tekan pada “Payment” terlebih dahulu sebelum membuat sebarang pembelian.

Anda boleh memasukkan maklumat kad kredit/debit anda pada pilihan “Profile”. Jangan risau, tetapan keselamatan untuk mengelakkan pembelian tidak sengaja turut disediakan pada pilihan “Security”.

Pembelian anda akan direkodkan di dalam ruangan “Activity”. Rekod ini membenarkan anda untuk track pembelian yang sudah berjaya dan sedang diproses. Selamat membeli-belah untuk Hari Raya Aidilfitri.


Lihat Kabin Eksklusif Dilengkapi Katil Dalam Pesawat Singapore Airlines Ini

Singapore Airlines(SIA) memperkenalkan rekaan kabin serba baharu untuk pesawat Airbus A380 mereka. Untuk kabin kelas pertama, mereka mengurangkan ruang suite daripada 12 kepada hanya 6 untuk memberikan rasa lebih eksklusif dan privacy untuk setiap penumpang yang menempah penerbangan kelas pertama.

Apa yang menarik untuk penerbangan terbaru kelas pertama dengan Singapore Airlines ini? Terdapat satu kerusi kulit, ruang simpanan yang luas serta katil yang selesa dibuat khas di Perancis. Bukan itu sahaja, terdapat juga HDTV 32″ untuk kepuasan menonton filem yang ditawarkan. Dua suites boleh digabung untuk menjadi satu ruang yang lebih besar.

Penerbangan pertama untuk Airbus A380 ini akan bermula 18 Disember ini ke Sydney. Kalau anda sedang berkira-kira untuk ke Sydney bulan hadapan, bolehlah cuba kelas pertama kalau ada bajet lebih. Pasti tidur lena anda di atas penerbangan nanti.


Kini Anda boleh Menggunakan Akaun Yahoo! Mail Pada Gmail Anda

Usaha pihak Google sejak dari tahun lepas nampaknya berbaloi setelah berjaya untuk memberi akses kepada pengguna email lain untuk menggunakan Gmail tanpa meninggalkan email Google mereka.

Apa yang menarik tentang fungsi terbaru Gmail ini adalah anda masih dapat notifikasi, spam protection, inbox organization dan juga notifikasi melalui Google Now tanpa perlu meninggalkan email google anda.

Baca: Telefon Pintar Hilang? Anda Boleh Dapatkan Semula Dengan Menggunakan Google Search Sahaja

Apa anda perlu buat adalah sign in ke alamat email anda dan aktifkan Gmailify. Seterusnya anda boleh masukkan alamat email anda dari Yahoo! atau Outlook ke Gmail anda.

Gmail juga berminat untuk menambah lebih lagi pembekal email dari semasa ke semasa untuk Gmailify.

Baca lagi: Lelaki Ini Dikenakan Caj USD1200 Kerana Membaca Email Di Dalam Kapalterbang. OMG!


10 Perkara Menarik Yang Anda Boleh Lakukan Dengan ChatGPT

Bila sebut ChatGPT, semua orang tahu tentang kehebatannya dalam menyelesaikan pelbagai urusan seharian.  Selain boleh diakses secara percuma oleh orang awam, ia juga mudah digunakan.

Hanya dengan memasukkan input teks sahaja, anda boleh berbuat pelbagai perkara yang mana sebelum ini dianggap mustahil. Di sini, kami bakal kongsikan 10 perkara menarik yang anda boleh lakukan dengan ChatGPT.

Sebahagian anda pasti mahu cuba memasak juadah baharu bagi berbuka puasa. Dengan ChatGPT ini, anda boleh membuat sebarang carian berkaitan makanan yang diidamkan menerusi input teks sahaja.

Selepas itu, anda bakal dipaparkan dengan resepi makanan yang lengkap dari segi bahan sehinggalah cara penyediaannya. Menariknya, ChatGPT juga boleh menyediakan senarai resepi makanan dengan pilihan bahan terhad serta tempoh spesifik masa yang dimahukan anda jika dalam keadaan terburu-buru.

Untuk mengamalkan gaya hidup yang sihat, anda semestinya memerlukan pelan latihan senaman peribadi yang efektif. Selain mendapatkan saranan jurulatih profesional, anda juga boleh menggunakan ChatGPT untuk menyediakan pelan latihan senaman yang ideal untuk pemula.

Anda hanya perlu menyediakan beberapa maklumat beberapa maklumat kesihatan dan ChatGPT boleh mencipta pelan rutin senaman yang lengkap untuk panduan seharian. ChatGPT akan menyenaraikan segala maklumat aktiviti yang bersesuaian dengan tahap kesihatan dan peringkat umur menerusinya.

Walaupun kalkulator boleh menyelesaikan soalan asas matematik operasi seperti penambahan dan penolakan, ada kalanya anda juga bakal ditanya dengan soalan yang lebih kompleks. Jadi, kelebihan ChatGPT adalah ia boleh menyelesaikan soalan matematik yang lebih kompleks.

Anda sebagai pelajar atau orang dewasa sudah semestinya memerlukan ChatGPT dalam mendapatkan solusi bagi masalah matatik yang sukar jika ditanya di dalam kehidupan seharian.

Jika anda mahu menemui muzik baharu, ChatGPT boleh memberi saranan muzik hebat yang anda mungkin tidak pernah dengar sebelum ini. Malah, anda juga boleh mendapatkan saranan mengikut genre, artis atau tempoh pelancaran.

Pemilihan filem atau rancangan TV mungkin terlalu rumit buat anda memandangkan terdapat pelbagai penawaran di luar sana. Kewujudan ChatGPT dapat memudahkan anda mendapat pengesyoran berdasarkan genre, pengarah atau pelakon.

Anda bahkan boleh meminta ChatGPT untuk menyediakan senarai filem terbaik  atau senarai pelakon tertentu di dalam filem yang pernah dibintangi.

Seterusnya, ChatGPT juga boleh menjadi pembantu anda dalam memahami kandungan teks panjang dalam tempoh singkat. Hal ini kerana ChatGPT mempunyai kebolehan meringkaskan sebarang artikel mahupun teks panjang yang diberikan oleh anda.

Untuk mendapatkan ringkasan, anda hanya perlu menyalin dan menampal artikel panjang atau dokumen lalu meminta ChatGPT untuk meringkaskan dalam jumlah bilangan perkataan tertentu. Lebih banyak perkataan yang anda benarkan, maka lebih terperincilah ringkasan yang dihasilkan.

Jika anda melawati sesebuah negara buat pertama kalinya, boleh sahaja meminta ChatGPT untuk menyarankan tempat menarik atau tarikan yang wajib dilawati.  Di samping itu, anda juga boleh meminta  maklumat terperinci seperti waktu terbaik untuk dilawati dan seumpamanya  sekaligus membolehkan anda merancang jadual perjalanan yang lebih tersusun.

Untuk berucap di khalayak ramai semestinya memerlukan teks ucapan yang baik. Oleh itu, anda boleh sahaja meminta ChatGPT untuk menyediakan teks ucapan berdasarkan tajuk yang ingin disampaikan.

Anda hanya perlu menyediakan ChatGPT dengan beberapa data penting dan maklumat yang anda ingin sertakan di dalam ucapan. Selepas itu, ChatGPT akan menyediakan teks ucapan yang lengkap seperti dipinta.

Buat pencipta konten di platform Twitter, anda pasti mengalami kesukaran dalam menyediakan ciapan secara konsisten untuk setiap hari. Dengan ChatGPT, anda boleh boleh menjana ciapan untuk sebarang topik malah bersama emoji dan juga hashtag dalam masa singkat sahaja.

Antara perkara menarik dengan ChatGPT adalah ia boleh menterjemah ke bahasa lain. Anda boleh meminta ChatGPT untuk menterjemah sesuatu perkara atau  definisi ke dalam mana-mana bahasa yang dimahukan yang mana sangat berguna sewaktu melancong ke sesebuah negara lain.

Kini anda mengetahui sejumlah perkara menarik yang boleh dilakukan menerusi ChatGPT. Kongsikan artikel ini agar lebih ramai boleh memanfaatkan kecerdasan buatan ini di dalam kehidupan seharian.


50 Pilihan Rumah Di Luar Negara Yang Boleh Anda Sewa Pada Harga $1,000 Usd Sebulan

Adakah anda sedang berfikir untuk tinggal di luar negara? Atau mahu travel ke luar negara dalam jangka masa yang lama? Jika ya, artikel ini mungkin menarik minat anda.

Apa yang utama jika mahu travel jangka masa panjang selain daripada wajib memiliki jiwa yang kental, perancangan yang bagus juga amat penting. Kali ini saya akan kongsikan 50 pilihan rumah di luar negara yang boleh anda sewa pada bajet $1,000 Usd sebulan.

Jangan tersalah tafsir pula, $1,000 Usd itu untuk sebulan dan jadi tak bijak kalau anda sewa seorang. Andai kata kita ambil sewa untuk 6 orang, bajet untuk seorang tak sampai pun $200 Usd sebulan. Memang jimat, duit yang lain boleh spend untuk perbelanjaan lain.

Saiz: Apartment 2 bilik tidur dengan keluasan 1,350 kaki persegi
Kawasan: Homewood
Kemudahan: Aparment ini tersedia dengan kemudahan seperti pusat fitness, kolam renang untuk anda chill petang-petang, gelanggan tenis dan juga penghawa dingin.

Saiz: Satu bilik tidur dengan keluasan 425 kaki persegi
Kawasan: Pusat Bandar Anchorage
Kemudahan: Rumah apartment ini dilengkapi dengan in-floor heating, jadi anda tahu yang anda sedang berada di Alaska.

Saiz: Satu bilik tidur dengan keluasan 1,000 kaki persegi
Kawasan: Broadway and Houghton
Kemudahan: Dilengkapi dengan perabot dan pemandangan cantik Gunung Rincon dan Catalinas.

Saiz: 3 bilik tidur dan satu bilik mandi. Keluasan 1,800 kaki persegi
Kawasan: Pusat Bandar Little Rock
Kemudahan: Ruangan makan, dobi serta sistem keselamatan.

Saiz: Satu bilik tidur, 450 kaki persegi
Kawasan: Spring Valley
Kemudahan: Baru diubah suai, tempat parkir kereta disediakan

Saiz: Satu bilik tidur, 575 kaki persegi
Kawasan: Aurora
Kemudahan: Dilengkapi dengan kolam renang, taman permainan dan dobi.

Saiz: Satu bilik tidur, 750 kaki persegi
Kawasan: West Hartford
Kemudahan: Bilik mandi dan dapur yang baru diubah suai, lengkap dengan alat pemanas.

Saiz: Kediaman 2 tinggkat, 1 bilik tidur. 900 kaki persegi
Kawasan: Trolly Square/Brandywine

Saiz: Satu bilik tidur, 652 kaki persegi
Kawasan: Forestville
Kemudahan: Ruang komuniti khas untuk anda lepak

Saiz: Rumah banglo, 3 bilik tidur
Kawasan:  Lackawanna

Saiz: 3 Bilik tidur, 2 bilik air. Keluasan 1,994 kaki persegi
Kawasan: Southeast Atlanta
Kemudahan: Sudah diubah suai dengan peralatan keluli dan tahan karat.

Saiz: 1 bilik tidur, 1 bilik air. 600 kaki persegi
Lokasi: Puna

Saiz: 2 bilik tidur, 980 kaki persegi
Kawasan: Meridian
Kemudahan: Rumah baru dilengkapi dengan perabot keluli, mesin basuh. Kawasan apartment ini juga tersedia dengan gimnasium, kolam renang dan taman permainan.

Saiz: 1 bilik tidur dan 1 bilik mandi
Kawasan: Rogers Park
Kemudahan: Dekat dengan pengangkutan awam

Saiz: 3 bilik tidur, 1,000 kaki persegi
Kawasan: North Bloomington
Kemudahan: Perlatan baru, tersedia dengan tempat letak kereta dan kawasan belakang rumah yang luas.

Saiz: 2 bilik tidur, 2 bilik mandi, 1,014 kaki persegi..
Kawasan: Ewing Park
Kemudahan: Mesin basuh, pengering pakaian dan mesin basuh pinggan mangkuk

Saiz: 4 bilik tidur, 2 bilik mandi, 1,487 kaki persegi..
Kawasan: Newton
Kemudahan: Mesin basuh, pengering pakaian dan tempat letak kereta

Saiz:. 2 bilik tidur, 1,288 kaki persegi.
Kawasan: New Albany
Kemudahan: Garaj tempat kereta berkembar dengan ruang di atasnya yang boleh anda gunakan sebagai sebuah studio yoga atau pejabat atau apa sahaja.

Saiz: 2 bilik tidur, 1 bilik mandi
Kawasan : Uptown

Saiz: Dua bilik tidur, satu bilik mandi
Kawasan: South Portland

Saiz: 2 bilik tidur, 738 kaki persegi.
Kawasan: West Baltimore

Saiz: Satu bilik tidur, 1,050 kaki persegi..
Kawasan: Lowell

Saiz: 2 bilik tidur termasuk pejabat
Kawasan: Grosse Pointe Park

Saiz: Satu bilik tidur dan pejabat, 850 kaki persegi
Kawasan: Lake Calhoun

25. Hattiesburg, Mississippi ($1,000 Usd)

Saiz: 3 bilik tidur, 1,300 kaki persegi..
Kawasan: Berdekatan Universiti Southern Mississippi

Saiz: Satu bilik tidur, 840 kaki persegi
Kawasan: Pusat Bandar Springfield

Saiz: 2 bilik tidur, 952 kaki persegi
Kawasan: West End
Kemudahan: Mesin basuh, pengering pakaian dan juga mesin basuh pinggan mangkuk. Apartment ini juga tersedia dengan gimnasium untuk anda bersenam

Saiz: 1bilik tidur, 815 kaki persegi
Kawasan: Pusat Bandar Lincoln
Kemudahan: Kolam renang, kafe siber, tempat BBQ, mesin basuh dan pengering pakaian.

Saiz: 2 bilik tidur, 2 bilik mandi, 1,065 kaki persegi
Kawasan: Spring Valley

Saiz: Satu bilik tidur, satu bilik mandi
Kawasan: North Nashua

Saiz: Satu bilik tidur
Kawasan: Pusat Bandar Jersey City

Saiz: Satu bilik tidur, 829 kaki persegi
Kawasan: Cottonwood

Saiz: Satu bilik tidur
Kawasan: Pelham Bay, Bronx

34. Asheville, North Carolina ($1,100 Usd)

Saiz: 3 bilik tidur, 2 bilik mandi, 1,500 kaki persegi..
Kawasan : Candler

35. Grand Forks, North Dakota ($1,095 Usd)

Saiz: 4 bilik tidur, 1 bilik mandi
Kawasan: Berdekatan Universiti North Dakota

Saiz: 2 bilik tidur, 937 kaki persegi
Kawasan: Northern Columbus
Kemudahan: Mesin basuh dan pengering pakaian dan tempat letak kereta

Saiz: 2 bilik tidur, 2 bilik mandi, 1,500 kaki persegi
Kawasan: Lafortune County Park

Size: Studio, 380 kaki persegi.
Neighborhood: Southeast Portland

39. Philadlphia, Pennsylvania ($1,045 Usd)

Saiz: Satu bilik tidur
Kawasan:  Terletak di Pusat Bandar

40. Providence, Rhode Island ($1,000 Usd)

Saiz: 2 bilik tidur, 1000 kaki persegi
Kawasan : Pusat Bandar

41. Charleston, South Carolina ($1,100 Usd)

Saiz: 3 bilik tidur, 2 bilik mandi, 1,300 kaki persegi
Kawasan: North Charleston

42. Sioux Fall,  South Dakota ($1,100 Usd)

Saiz: 4 bilik tidur, 2 bilik mandi, 1,156 kaki persegi
Kawasan: Western Sioux Falls

Saiz: Satu bilik tidur, 750 kaki persegi
Kawasan: West Nashville

Saiz: Satu bilik tidur, 700 kaki persegi
Kawasan: North Central Austin

Saiz: 1 bilik tidur, 800 kaki persegi
Kawasan: Pusat Bandar

Saiz: 2 bilik tidur, 1 bilik mandi
Kawasan: Old North End
Kemudahan: Mesin basuh dan pengering pakaian di ruangan bawah tanah

Saiz: 2 bilik tidur, 2 bilik mandi, 823 kaki persegi
Kawasan: Pusat Bandar

Saiz:. Studio, 403 kaki persegi
Kawasan: Capitol Hill

49. Morgantown, West Virginia ($625 Usd)

Saiz: 4bilik tidur, 1,350 kaki persegi.
Kawasan: berdekatan Universiti West Virginia
Kemudahan: Garaj dan dobi

Saiz: 1 bilik tidur, 650 kaki persegi
Kawasan: Atwood


Kini Anda Mampu Berbual Dalam Kumpulan Dengan Fungsi Terbaru Messenger

Adakah anda seorang yang gemar berbual bersama rakan atau kumpulan anda? Fungsi panggilan menggunakan Facebook Messenger ini bukanlah sesuatu yang baru malah Facebook telah selangkah kedepan dengan memperkenalkan panggilan secara kumpulan.

Ya, fungsi terbaru yang diumumkan Facebook ini bakal memberi anda peluang untuk berbual bersama rakan atau kumpulan anda secara serentak.

Menariknya, berdasarkan pengalaman saya menggunakan Whatsapp Call dan Facebook Messenger, boleh dikatakan pengalaman berbual menggunakan Facebook Messenger lebih baik kerana tempoh ‘delay’ agak kurang berbanding Whatsapp Call.

Pihak Facebook juga mengatakan fungsi berbual secara kumpulan ini akan dikeluarkan secara berperingkat buat pengguna Android dan iOS yang menggunakan Facebook Messenger dengan update terkini.


Kini Anda Mampu Berkongsi Pautan Kepada Rakan Anda Dengan Menggunakan Ultrasound

Kami pasti ramai daripada anda kerap untuk berkongsi pautan atau laman web kepada rakan atau keluarga anda. Jika sebelum ini anda berkongsi pautan ini menggunakan Whatsapp atau Messenger, kini terdapat satu lagi cara yang lebih cool iaitu dengan menggunakan gelombang ultrasound.

Aplikasi Radon boleh digunakan dengan menggunakan bluetooth, Wi-Fi atau ultrasonic yang berdekatan untuk berkongsi pautan tanpa perlu padankan kedua-dua telefon pintar. Secara asasnya Radon bertindak sebagai NFC pada jarak jauh tanpa memerlukan telefon pintar anda mempunyai NFC atau menggunakan sambungan Wi-Fi yang sama.

Apa yang menjadikan masalah atau kecacatan kepada aplkasi Radon ini adalah kedua-dua telefon pintar haruslah mempunyai aplikasi ini agar perkongsian pautan dapat dibuat.

Setakat ini aplikasi Radon cuma terdapat pada peranti Android sahaja dan dijangka akan tiba buat sistem operasi iOS tidak lama lagi.